open-index/open-wikipedia-markdown huggingface dataset:
കേരളസംസ്ഥാന ടെലിവിഷൻ പുരസ്കാരം 2016

2016-ൽ സം‌പ്രേക്ഷണം ചെയ്തതും സെൻസർ ചെയ്തതുമായ പരിപാടികൾക്കുള്ള കേരള സംസ്ഥാന ടെലിവിഷൻ അവാർഡ് പ്രഖ്യാപിച്ചു. കെ.കെ. രാജീവ് സംവിധാനം ചെയ്ത പോക്കുവെയിൽ മികച്ച സീരിയലും  തപസ്വിനി വിശുദ്ധ ഏവു പ്രാസ്യ എന്ന സീരിയൽ മികച്ച രണ്ടാമത്തെ സീരിയൽ ആയും തിരഞ്ഞെടുത്തു. മികച്ച ടെലിഫിലിമായി അപ്പൂപ്പൻ താടിയേയും മികച്ച ഹാസ്യപരിപാടിയായി ഉപ്പും മുളകും എന്ന സീരിയലിനേയും തിരഞ്ഞെടുത്തു. കൂടാതെ കൈരളി ടിവിയിൽ സം‌പ്രേക്ഷണം ചെയ്ത മാമ്പഴം-സീസൺ 10, മഴവിൽ മനോരമയിലെ ഡി ഫോർ ഡാൻസ്-3, മാതൃഭൂമിയുടെ ഷോ ഗുരു എന്നിവയും അവാർഡിന് അർഹമായി. 

## അവലംബം

വർഗ്ഗം:കേരളസംസ്ഥാന ടെലിവിഷൻ പുരസ്കാരം
ദയാവധം ഇന്ത്യയിൽ

നിഷ്ക്രിയ ദയാവധം ഇന്ത്യയിൽ നിയമവിധേയമാക്കി കൊണ്ട് 2018 മാർച്ച് 9 ന് സുപ്രീംകോടതി ചരിത്രപരമായ വിധി പുറപ്പെടുവിച്ചു. ഒഴിവാക്കാനാവാത്ത സാഹചര്യങ്ങളിൽ നിഷ്ക്രിയ ദയാവധം അനുവദനീയമാണെന്ന് 2011 ൽ തന്നെ സുപ്രീംകോടതി പറഞ്ഞിരുന്നു. അരുണ ഷാൻബൗഗ് കേസിൽ വിധി പറയുമ്പോഴാണ് കോടതി ദയാവധം നിയമപരമാണെന്ന് പറഞ്ഞത്. എന്നാൽ 2014ൽ കേന്ദ്രസർക്കാർ സുപ്രീംകോടതി വിധി ഒരു പ്രത്യേകകേസിനു മാത്രമാണെന്നും എല്ലാവരെയും ബാധിക്കുന്ന ഒന്നല്ലെന്നും സമർഥിക്കുകയുണ്ടായി.

2011 ൽ ഇന്ത്യൻ സുപ്രീംകോടതി നിഷ്ക്രിയ ദയാവധം അനുവദിച്ചുകൊണ്ട് ചരിത്രപരമായ ഒരു നിയമം കൊണ്ടുവന്നിരുന്നു. 
ഭരണഘടനയിലെ 'അടുത്ത സുഹൃത്ത്' എന്ന വകുപ്പനുസരിച്ച് 2009 ൽ പിങ്കി വിരാനി എന്ന വ്യ്ക്തി നൽകിയഹർജിയുടെ അടിസ്ഥാനത്തിലായിരുന്നു സുപ്രീംകോടതി ഈ നിയമം കൊണ്ടുവന്നത്. എല്ലാം 'വിധി' എന്ന് കാണാനാഗ്രഹിക്കുന്ന സർക്കാർ, മെഡിക്കൽ, മതസ്വാധീനങ്ങളിൽ നിന്നും വ്യക്തിയുടെ വിവേചനാധികാരത്തെ ഉയർത്തിക്കാട്ടിയ സുപ്രധാന വിധിയായിരുന്നു അത്. 

സുപ്രീം കോടതി വ്യക്തമാക്കിയ, തിരിച്ചുവരാനാൻ കഴിയാത്ത രണ്ട് അവസ്ഥകളിൽ Passive Euthanasia യക്ക് അനുമതി നൽകുന്നതാണ് 2011 ലെ നിയമം: 

(I) മസ്തിഷ്കമരണം സംഭവിച്ച രോഗിയുടെ വെന്റിലേറ്ററിന്റെ സ്വിച്ച് ഓഫ് ചെയ്തുകൊണ്ട് 

(II) പെർസിസ്റ്റന്റ് വെജിറ്റേറ്റീവ് സ്റ്റേറ്റ് (PVS) ൽ കഴിയുന്ന രോഗിക്ക് നൽകുന്ന ആഹാരത്തിന്റെ അളവ് ക്രമേണ കുറച്ച് അതിനസരിച്ച് അന്താരാഷ്ട്ര നിർദ്ദേശങ്ങളനുസരിച്ചുള്ള വേദനസംഹാരികൾ ചേർത്ത് നൽകുന്നതു വഴി

## അരുണ ഷാൻബൗഗ് കേസ്
ലൈംഗികപീഡനത്തിനിരയായി 1973 മുതൽ അബോധാവസ്ഥയിൽ കഴിഞ്ഞിരുന്ന വനിതയാണ് അരുണ ഷാൻബാഗ്. ഇവരുടെ ദയാവധം അനുവദിച്ചുകിട്ടാൻ വേണ്ടി സുഹൃത്ത് പിങ്കി വിരാനി നടത്തിയ നിയമയുദ്ധം ശ്രദ്ധേയമായിരുന്നു[2]. കർണ്ണാടകയിലെ ഹാൽദിപൂരിൽ നിന്ന് മുംബെയിലെ കെ.ഇ.എം ഹോസ്പിറ്റലിൽ ജോലിക്കായി ചേർന്ന അരുണയെ ഹോസ്പിറ്റൽ ജീവനക്കാരനായ സോഹൻ ലാൽ വാല്മീകി പീഡിപ്പിക്കുകയും, അതിനെത്തുടർന്ന് അബോധാവസ്ഥയിലാവുകയും ചെയ്തു[3]. 42 വർഷത്തോളം അബോധാവസ്ഥയിൽ ആശുപത്രിയിൽ കിടന്ന അരുണ 2015 മേയ് 18- നു കടുത്ത ന്യൂമോണിയ ബാധിച്ച് അന്തരിച്ചു.

## സുപ്രീംകോടതി തീരുമാനം

## പ്രതികരണം

## ഇതും കാണൂ
* Thalaikoothal
* Sallekhana

## അവലംബം

## പുറത്തേക്കുള്ള കണ്ണികൾ
* Aruna Ramchandra Shanbaug v. Union Of India - Supreme Court Judgment (7 March 2011) 
*  
* Euthanasia

വർഗ്ഗം:ദയാവധം
വിനീത കോശി

ഒരു മലയാളചലച്ചിത്ര നടിയാണ് **വിനീത കോശി**. ആനന്ദം എന്ന ചിത്രത്തിലൂടെയാണ് അരങ്ങേറിയത്. 2017-ൽ 48-ആം സംസ്ഥാന ചലച്ചിത്ര അവാർഡിൽ ഒറ്റമുറി വെളിച്ചം എന്ന ചിത്രത്തിലെ പ്രകടനത്തിന് പ്രത്യേക ജൂറി പരാമർശം നേടി. 
## ജീവിതരേഖ
കേരളത്തിൽ കൊല്ലം ജില്ലയിൽ ജനിച്ചു. കൊല്ലം മൗണ്ട് കാർമൽ കോൺവെന്റ് ആംഗ്ലോ ഇന്ത്യൻ ഗേൾസ് ഹൈസ്കൂൾ, കരുവേലിൽ സെന്റ് ജോൺസ് ഹയർസെക്കന്ററി സ്കൂൾ, ഫാദർ മുള്ളർ മെഡിക്കൽ കോളേജ് എന്നിവിടങ്ങളിൽ പഠനം നടത്തി. ബി.എസ്.സി നഴ്സിംഗ് ബിരുദധാരിയാണ്. ഭർത്താവ് ജോസ് ജോജോയോടൊത്ത് സിംഗപ്പൂരിൽ സ്ഥിരതാമസമാക്കിയിരുന്ന കാലത്താണ് സിനിമയിൽ അവസരം ലഭിക്കുന്നത്. ചലച്ചിത്രമേഖലയിൽ വരുന്നതിനു മുൻപ് 2014 മുതൽ 2016 വരെ സിംഗപ്പൂരിലെ മൗണ്ട് എലിസബത്ത് മെഡിക്കൽ സെന്ററിൽ ഒരു പീഡിയാട്രിക് കൗൺസിലർ ആയി പ്രവർത്തിച്ചിരുന്നു.

## ചലച്ചിത്രരംഗത്ത്
സിംഗപ്പൂരിൽ ആയിരിക്കുമ്പോൾ വിനീത ചെയ്ത ചില ഡബ്സ്മാഷ് വീഡിയോകൾ യൂട്യൂബിലൂടെ ശ്രദ്ധിക്കപ്പെട്ടിരുന്നു. ഇതുകണ്ട വിനീത് ശ്രീനിവാസൻ താൻ സംവിധാനം ചെയ്യുന്ന ആനന്ദം എന്ന ചിത്രത്തിലേക്ക് ക്ഷണിക്കുകയായിരുന്നു.. തുടർന്ന് ശ്രീകാന്ത് മുരളി സംവിധാനം ചെയ്ത ‘എബി’ എന്ന ചിത്രത്തിൽ അഭിനയിച്ചു.  2017-ലെ വാലന്റൈൻ ദിനത്തോടനുബന്ധിച്ച് രാഹുൽ റിജി നായർ സംവിധാനം ചെയ്ത് യൂട്യൂബിൽ പുറത്തിറക്കിയ ‘മൗനം സൊല്ലും വാർത്തൈഗൾ’ തമിഴ് മ്യൂസിക് വീഡിയോയിൽ നായികയായി അഭിനയിച്ചു.  ഈ വീഡിയോ 36 മണിക്കൂറിനുള്ളിൽ ഒരു ലക്ഷത്തില്പരം വ്യൂ നേടി. . 2017-ൽ രാഹുൽ റിജി നായർ സംവിധാനം ചെയ്ത ഒറ്റമുറിവെളിച്ചം എന്ന ചിത്രത്തിൽ ഗാർഹികപീഡനത്തിനിരയായ ഒരു യുവതിയുടെ വേഷമായിരുന്നു വിനീത ചെയ്തത്. 2017-ലെ മികച്ച ചിത്രത്തിനുള്ള കേരള സംസ്ഥാന ചലച്ചിത്ര പുരസ്കാരം ഈ ചിത്രത്തിനായിരുന്നു. ഇതിലെ പ്രകടനത്തിന് വിനീതയ്ക്ക് പ്രത്യേക ജൂറി പരാമർശം ലഭിച്ചു..
വിനീത കോശിയുടെ യൂട്യൂബ് ചാനലിന് 14000-ത്തിലേറെ സബ്സ്ക്രൈബേഴ്സ് ഉണ്ട്.

## ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
* 
* വിനീത കോശി, എം3ഡിബി.കോം
* വിനീത കോശിയുടെ യൂട്യൂബ് ചാനൽ

വർഗ്ഗം:മലയാളചലച്ചിത്രനടിമാർ
ആളൊരുക്കം

മാധ്യമ പ്രവർത്തകനായ വി.സി. അഭിലാഷ് രചനയും സംവിധാനവും നിർവഹിച്ച് 2018 മാർച്ച് 23 ന് റിലീസ് ആയ ഒരു  മലയാള ചലച്ചിത്രമാണ് **ആളൊരുക്കം**. ജോളിവുഡ് മൂവീസിനു വേണ്ടി ജോളി ലോനപ്പൻ നിർമ്മിച്ചിരിക്കുന്ന ഈ ചിത്രം സമകാലിക പ്രാധാന്യമുള്ള ഒരു വിഷയമാണ് കൈകാര്യം ചെയ്യുന്നത്. 

ഓട്ടൻ തുള്ളൽ കലാകാരനായ പപ്പുപിഷാരടി  പതിനാറു വർഷം മുമ്പ് വീടുവിട്ടിറങ്ങിയ മകനെത്തേടി നടത്തുന്ന യാത്രയെക്കുറിച്ചാണ് ചിത്രം പറയുന്നത്. പപ്പു പിഷാരടിയായി വേഷമിട്ട ഇന്ദ്രൻസിന് 2017-ലെ മികച്ച നടനുള്ള സംസ്ഥാന ചലച്ചിത്രപുരസ്‌കാരം ലഭിച്ചിരുന്നു. കലാമണ്ഡലത്തിൽ നിന്നുള്ള വിദ്ഗദരായ കലാകാരന്മാർ ചിത്രത്തിനു വേണ്ടി ഇന്ദ്രൻസിനെ ഓട്ടൻതുള്ളൽ അഭ്യസിപ്പിച്ചിരുന്നു. ഈ ചിത്രത്തിൽ ശ്രീകാന്ത് മേനോൻ, അലിയാർ, വിഷ്ണു അഗസ്ത്യ, സീത ബാല, എസ്, ഷാജി ജോൺ, ശ്രീഷ്മ, ദീപക് ജയപ്രകാശ്, ബേബി ത്രയ, കലാഭവൻ നാരായണൻകുട്ടി, സജിത്ത് നമ്പ്യാർ, സജിത സാവരിയ എന്നിവരും അഭിനയിച്ചിരിക്കുന്നു.സാംലാൽ പി തോമസാണ് ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത്. വിഷ്ണു കല്യാണി എഡിറ്റിങ് നിർവഹിച്ചിരിക്കുന്നു. അജേഷ് ചന്ദ്രൻ, ഡി യേശുദാസ് എന്നിവരുടെ ഗാനങ്ങൾക്ക്  റോണി റാഫേൽ സംഗീതം നൽകിയിരിക്കുന്നു. സംഗീത സംവിധായകനായ വിദ്യാധരൻ മാസ്റ്റർ ഈ ചിത്രത്തിന് വേണ്ടി ഗാനമാലപിച്ചിരിക്കുന്നു എന്ന പ്രേത്യേകതയും ഈ ചിത്രത്തിനുണ്ട്.

## അവലംബം

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
ജൂഡി ടെയ്ലർ

**ജൂഡി ടെയ്ലർ** (ജനനം ജൂഡിത്ത് മേ ഹെസ്സ്, ഒക്ടോബർ 9, 1932 - ജൂലൈ 3, 1957) ഒരു അമേരിക്കൻ ചലച്ചിത്ര നടിയായിരുന്നു.

## ജീവിതരേഖ
വിസ്കോസിനിലെ മിൽവോക്കിയിൽ ജനിച്ച ജൂഡിത്ത് മേ ഹെസ്സ്, നൃത്തവും അഭിനയവും പ്രോത്സാഹിപ്പിക്കുന്ന ഒരു ഷോ ബിസിനസിലുള്ള കുടുംബത്തിൽ നിന്നായിരുന്നു. 1950 മുതൽ 1953 വരെയുള്ള കാലത്ത്  "ഹൌഡി ഡൂഡി" എന്ന കുട്ടികളുടെ ടെലിവിഷൻ പരമ്പരയിൽ രാജകുമാരി സമ്മർഫാൾ വിൻറർസ്പ്രിംഗ് ആയി കൗമാരകാലത്തുതന്നെ അവർ അഭിനയം തുടങ്ങിയിരുന്നു.

## മരണം
*ജയിൽഹൗസ് റോക്ക്* എന്ന സിനിമയുടെ ചിത്രീകരണത്തിനുശേഷം, ടൈലറും അവരുടെ രണ്ടാം ഭർത്താവ് ഗ്രിഗറി ലഫായറ്റും (ജനനം, ഏൾ ഗ്രിഗറി നിസോംഗർ ജൂനിയർ) ഹോളിവുഡിൽ നിന്ന് ന്യൂയോർക്കിലെ തങ്ങളുടെ ഭവനത്തിലേയ്ക്ക് കാറിൽ യാത്ര തിരിച്ചു. 1957 ജൂലൈ 3 ന് വയോമിംഗിലൂടെ സഞ്ചരിക്കവെ, അവർ റോക്ക് റിവർ പട്ടണത്തിന് സമീപം യുഎസ് റൂട്ട് 287 ൽ ഒരു ഓട്ടോമൊബൈൽ അപകടത്തിൽപ്പെട്ടു. 24 വയസുണ്ടായിരുന്ന ടൈലർ അപകടത്തിൽ തൽക്ഷണം കൊല്ലപ്പെടുകയും സമപ്രായക്കാരനായിരുന്ന ലഫായെറ്റ് അടുത്ത ദിവസവും മരണമടഞ്ഞു. ഒപ്പം അപകടത്തിൽപ്പെട്ട പോൾ റീഡ് ഓടിച്ച കാറിലെ യാത്രക്കാരൻ, വയോമിംഗിലെ, ഹന്ന സ്വദേശി ഡോൺ ഡി. ജോൺസ് (23) കൊല്ലപ്പെട്ടതായി കാസ്പർ മോർണിംഗ് സ്റ്റാർ പത്രം റിപ്പോർട്ട് ചെയ്തു. ട്രെയിലർ വലിച്ചുകൊണ്ടുപോയ കാറിൽ ഇടിക്കാതിരിക്കാൻ വാഹനം വെട്ടിച്ച ലഫായെറ്റിന്റെ വാഹനം അപകടത്തിൽപ്പെട്ട മറ്റ് വാഹനവുമായി കൂട്ടിയിടിച്ചതായി പോലീസ് പറഞ്ഞു. ട്രെയിലർ വലിച്ച കാർ ഒരു ടൂറിസ്റ്റ് ഷോപ്പിൽനിന്ന് തിരിച്ചുവന്ന്ഹൈവേയിലേക്ക് കയറുകയായിരുന്നുവെന്ന് റിപ്പോർട്ടർ ടെഡ് സ്മിത്ത് ദി കൊമേർസ്യൽ അപ്പീലിൽ എഴുതി.

## അവലംബം

വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1957-ൽ മരിച്ചവർ
വർഗ്ഗം:1932-ൽ ജനിച്ചവർ
എമിലിയാനോ അൽഫാരോ

**എമിലിയാനോ  അൽഫാരോ ടോസ്കാനോ** (ജനനം ഏപ്രിൽ28,1988).ഒരു  ഉറുേഗ്വയൻ  ഫുട്ബോൾ  താരമാണ്.നിലവിൽ ഇന്ത്യൻ  ക്ലബ്ബായ  പൂണെ സിറ്റി എഫ്സിക്ക്  വേണ്ടി  കളിക്കുന്നു. അദ്ദേഹത്തിന്റെ വിളിപ്പേർ ഇറ്റാലിയൻ ഭാഷയിൽ *കള്ളൻ* എന്നർഥമുള്ള എൽ പികാരോ( *El Picaro*, *The Thief* (cf. Picaresque novel).)

പതിനെട്ടാം വയസ്സിൽ മൊണ്ടേവീഡിയോയിലെ  ലിവർപൂൾ എഫ്.സി.മൊണ്ടേവീഡിയോക്കുവേണ്ടി കളിക്കാൻ ആരംഭിച്ചു.
## അവലംബം

വർഗ്ഗം:ഉറുഗ്വൻ ഫുട്ബോൾ കളിക്കാർ
വർഗ്ഗം:ഇന്ത്യൻ സൂപ്പർ ലീഗ് കളിക്കാർ
അന്നെ വിൽസൺ

**അന്നെ വിൽസൺ** (ജനനം1949)  ചിക്കാഗോയെ അടിസ്ഥാനമാക്കി പ്രവർത്തിച്ചുവരുന്ന ഒരു ദൃശ്യകലാകാരിയാണ്. ശില്പങ്ങൾ, ചിത്രരചനകൾ, ഇന്റർനെറ്റ് പ്രൊജക്ട്സ്, ഫോട്ടോഗ്രാഫി, അഭിനയം, ഡിവിഡി സ്റ്റോപ്പ് മോഷൻ അനിമേഷൻസ് എന്നീ മേഖലകളിൽ വിൽസൺ പ്രവർത്തിക്കുന്നുണ്ട്. ടേബിൾ ലൈൻസ്, ബെഡ് ഷീറ്റ്സ്, ഹ്യൂമൻ ഹെയർ, ലേസ്, ത്രെഡ്, വയർ എന്നീ മേഖലകളിലും അവർ പ്രവർത്തിക്കുന്നു. പരമ്പരാഗതരീതികളിൽ നിന്ന് സ്റ്റിച്ചിംഗ്, ക്രോച്ചെറ്റിംഗ്, നിറ്റിങ് എന്നിവയിൽ സാങ്കേതികരീതി ഉപയോഗിച്ച് ഫൈബർ ആർട്ട്സിനെ മറ്റുമേഖലകളിലേയ്ക്ക് വ്യാപിപ്പിക്കുകയും ചെയ്തുവരുന്നു. കൂടാതെ അന്നെ വിൽസൺ ചിക്കാഗോയിലെ *ദ സ്ക്കൂൾ ഓഫ് ആർട്ട് ഇൻസ്റ്റിറ്റ്യൂട്ടിൽ* ഫൈബർ ആൻഡ് മെറ്റീരിയൽ സ്റ്റഡി ഡിപ്പാർട്ട്മെന്റിലെ പ്രൊഫസർ ആണ്.

]
## അവലംബം

## പുറത്തേയ്ക്കുള്ള കണ്ണികൾ
*Anne Wilson, Artist Website
*Smithsonian Institution, Archives of American Art, Research Collections. (Anne Wilson papers 1979-2012; oral history interview with Anne Wilson, online transcript forthcoming)  
*Bad at Sports podcast, Episode 152: Anne Wilson (interview with Duncan MacKenzie and Shannon Stratton), Chicago, 2008.

വർഗ്ഗം:1949-ൽ ജനിച്ചവർ
മിയ ഫറോ

**മരിയ ഡി ലൂർദെസ് "മിയ" വില്ല്യേഴ്സ് ഫറോ** (ജനനം: ഫെബ്രുവരി 9, 1945)  ഒരു അമേരിക്കൻ നടിയും പൊതുപ്രവർത്തകയും മുൻ ഫാഷൻ മോഡലുമായിരുന്നു. അവർ ആദ്യം പൊതുശ്രദ്ധ നേടിയത് ടെലിവിഷൻ സോപ്പ് ഓപ്പറയായ പേറ്റൺ പ്ലേസിലെ അലിസൺ മക്കിൻസി എന്ന കഥാപാത്രമായി അഭിനയിച്ചതോടെയായിരുന്നു. പ്രശസ്ത അമേരിക്കൻ നടനും ഗായകനും സംവിധായകനുമായിരന്ന ഫ്രാങ്ക് സിനാട്രയുമായുള്ള ഹ്രസ്വകാല വിവാഹബന്ധവും ജനശ്രദ്ധനേടിയിരുന്നു.

റോമൻ പോളാൻസ്സ്കിയുടെ 1968 ലെ "റോസ്മേരീസ് ബേബി" എന്ന സിനിമയിലെ റോസ്മേരി എന്ന ആദ്യകാല വേഷം അവർക്ക്  BAFTA അവാർഡിനും നല്ല നടിയ്ക്കുള്ള ഒരു ഗോൾഡൻ ഗ്ലോബ് പുരസ്കാരത്തിനു നാമനിർദ്ദേശം ചെയ്യപ്പെടുന്നതിനും സഹായകമായി. 1970 കളിൽ ഫോളോ മീ (1972), ദ ഗ്രേറ്റ് ഗാറ്റ്സ്ബി (1974) ഡെത് ഓൺ ദ നൈൽ തുടങ്ങി നിരവധി  ചിത്രങ്ങളിൽ അവർ പ്രത്യക്ഷപ്പെട്ടിരുന്നു. നടനും സംവിധായകനുമായിരുന്ന വൂഡി അലനുമായി അടുത്ത സമ്പർക്കം പുലർത്തിയിരുന്ന മിയ ഫറോ 1979 മുതൽ 1992 വരെയുള്ള കാലത്ത് അദ്ദേഹത്തോടൊപ്പം സെലിഗ് (1983), ബ്രോഡ്വേ ഡാനി റോസ് (1984), ദി പർപ്പിൾ റോസ് ഓഫ് കെയ്റോ (1985), ഹന്ന ആൻറ് ഹെർ സിസ്റ്റേർസ് (1986), റേഡിയോ ഡെയ്സ് (1987), ക്രൈംസ് ആൻഡ് മിഡ് ഡിമണനോർസ് (1989), ആലീസ് (1990), ഹസ്ബന്റ്സ് ആൻഡ് വൈവ്സ് (1992) പോലയുള്ള അക്കാലത്തെ 14 സിനിമകളിൽ 13 ലും മുഖം കാട്ടിയിരുന്നു. അവരുടെ പിൽക്കാല ചിത്രങ്ങളിൽ വിഡോസ് പീക്ക് (1994), ദി ഒമേൻ (2006), ബി കൈൻഡ് റിവൈൻഡ് (2008), ഡാർക്ക് ഹോഴ്സ് (2011) ലൂക്ക് ബെസ്സന്റെ ആർതർ സിനിമാ പരമ്പരകൾ (2006-2010) എന്നിവ ഉൾപ്പെടുന്നു. 50 ലധികം ചിത്രങ്ങളിൽ അഭിനയിച്ച് മിയ ഫറോ ഒരു ഗോൾഡൻ ഗ്ലോബ് പുരസ്കാരം നേടുകയും മൂന്ന് BAFTA അവാർഡ് നാമനിർദ്ദേശങ്ങൾ  ഉൾപ്പെടെ മറ്റു നിരവധി അവാർഡുകൾ നേടുകയും ചെയ്തു.

## ആദ്യകാലം
1945 ഫെബ്രുവരി 9 ന്, കാലിഫോർണിയയിലെ ലോസ് ഏഞ്ചൽസ് നഗരത്തിൽ മരിയ ഡി ലൂർദ് വില്ലിയേഴ്‌സ് ഫാരോ ജനിച്ചു. ഓസ്‌ട്രേലിയൻ ചലച്ചിത്ര സംവിധായകൻ ജോൺ ഫാരോയുടെയും അദ്ദേഹത്തിന്റെ രണ്ടാമത്തെ ഭാര്യയായ ഐറിഷ് നടി മൗറീൻ ഒ'സള്ളിവന്റെയും മൂന്നാമത്തെ കുട്ടിയും മൂത്ത മകളുമാണ് അവർ. മൂത്ത സഹോദരന്മാരായ മൈക്കൽ ഡാമിയൻ, പാട്രിക്, ഇളയ സഹോദരൻ ജോൺ ചാൾസ്, ഇളയ സഹോദരിമാരായ പ്രുഡൻസ്, സ്റ്റെഫാനി, ടിസ എന്നിവരടക്കം മാതാപിതാക്കളുടെ ഏഴ് മക്കളിൽ ഒരാളാണ് അവർ. സംവിധായകൻ ജോർജ്ജ് കുക്കോറും കോളമിസ്റ്റ് ലൂയെല്ലാ പാർസൺസും ആയിരുന്നു അവരുടെ ഗോഡ് പാരന്റ്സ്.

## അവലംബം
ശ്രീ മൂലം തിരുനാൾ ഗവണ്മെന്റ് ഹയർ സെക്കൻഡറി സ്കൂൾ

തൃശ്ശൂർ ജില്ലയിൽ ചേലക്കര പട്ടണത്തിന്റെ ഹൃദയഭാഗത്ത് സ്ഥിതിചെയ്യുന്ന പ്രസിദ്ധമായ ഒരു വിദ്യാലയമാണ് **ശ്രീ മൂലം തിരുനാൾ ഗവണ്മെന്റ് ഹയർ സെക്കൻഡറി സ്കൂൾ**. നൂറൂവർഷത്തിലധികം പഴക്കമുള്ള ഈ സ്കൂൾ ആദ്യം ഒരു ഊട്ടുപുരയായിരുന്നു. നാലുകെട്ട് മാതൃകയിൽ പണിതീർത്ത ഈ വിദ്യാലയത്തിൽ പ്രദേശത്തുള്ള നിരവധി വിദ്യാർത്ഥികൾ പഠിച്ചുവരുന്നുണ്ട്.

## ചരിത്രം

വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
നീത അംബാനി

റിലയൻസ് ഫൗണ്ടേഷന്റെ ചെയർപേഴ്സണും സ്ഥാപകയും,റിലയൻസ് ഇൻഡസ്ട്രീസ്ന്റെ നോൺ എക്സിക്യൂട്ടീവ് ഡയറക്ടറുമാണ് **നീത ദലാൽ മുകേഷ് അംബാനി** (ജനനം: നവംബർ 1, 1963). റിലയൻസ് ഇൻഡസ്ട്രീസ് ചെയർമാനും മാനേജിംഗ് ഡയറക്ടറുമായ മുകേഷ് അംബാനിയുടെ ഭാര്യയും ആണ്.

## ജീവിതം വിദ്യാഭ്യാസവും
1963 ൽ നവംബർ 1-ന് മുംബൈയിൽ മധ്യവർഗ ഗുജറാത്തി കുടുംബത്തിൽ നിതാ ദലാൽ (നീ ദലാൽ) ജനിച്ചു. രവീന്ദ്രഭായ് ദലാൽലും പൂർണ്ണിമ ദലാൽലും ആണ് നീത അംബാനിയുടെ മാതാപിതാക്കൾ.

## അവലംബം

വർഗ്ഗം:1963-ൽ ജനിച്ചവർ
വർഗ്ഗം:അംബാനി കുടുംബം
വർഗ്ഗം:ഗുജറാത്തികൾ
വർഗ്ഗം:ജീവിച്ചിരിക്കുന്നവർ
മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്ര പുരസ്കാരം

മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം വിജയികൾ:

## അവലംബം
*Official website
*PRD, Govt. of Kerala: Awardees List
*Malayalam Cinema
കാട്ടു‌ഴുന്ന്

ഒരു വള്ളിച്ചെടിയാണ് **കാട്ടുഴുന്ന്**. . കേരളത്തിലെ ഏറ്റവും തെക്കുഭാഗത്തുള്ള ഇലപൊഴിയും കാടുകളിൽ കാണുന്നു. മണൽചേർന്ന മണ്ണിലാണു വളരുന്നത്. പനിക്കും  വാതത്തിനുമെല്ലാം ഔഷധമായി ഉപയോഗമുണ്ട്.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:കേരളത്തിലെ സസ്യജാലം
2.0 (ചലച്ചിത്രം)

എസ്. ഷങ്കർ സംവിധാനം ചെയ്ത് 2018ൽ പുറത്തിറങ്ങിയ ഒരു തമിഴ് ശാസ്ത്ര കഥാ ചലച്ചിത്രമാണ് **2.0**. ബി. ജെയമോഹൻ, ഷങ്കർ എന്നിവർ രചന നിർവ്വഹിച്ച ഈ ചലച്ചിത്രത്തിൽ രജനീകാന്ത്, അക്ഷയ് കുമാർ, ഏമി ജാക്സൺ എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. 500-570 കോടി രൂപയാണ് ചലച്ചിത്രത്തിന്റെ ആകെ ചെലവ്. ഇന്ത്യൻ സിനിമയിലെ നിലവിൽ ഏറ്റവും ചിലവേറിയ സിനിമയാണ് "2.0"  രജനീകാന്ത് ഡോ. വസിഗരൻ, ചിട്ടി, കുട്ടി എന്നീ കഥാപാത്രങ്ങളെ അവതരിപ്പിക്കുന്നു. ലൈക്ക പ്രൊഡക്ഷൻസാണ് ചിത്രം നിർമ്മിക്കുന്നത്. ഹിന്ദി, തമിഴ് എന്നീ ഭാഷകളിൽ റിലീസ് ചെയ്തു. കൂടാതെ മറ്റു ഭാഷകളിലും ഡബ്ബ് ചെയ്ത് പുറത്തിറക്കുകയും ചെയ്തു. 

## കഥാസംഗ്രഹം
മൊബൈൽ ഫോണുകൾ ആകാശത്തേക്ക് പോകുന്ന ഒരു കേട്ടുകേൾവിപോലും ഇല്ലാത്ത പ്രതിഭാസം കാരണം ജനങ്ങൾ ഭയക്കുമ്പോൾ അവരെ രക്ഷിക്കാൻ "ചിട്ടി" എന്ന റോബോട്ട് വീണ്ടും അവതരിക്കുകയും 2.0 റെഡ് ചിപ്പിട്ട് പക്ഷിരാജനെ നശിപ്പിക്കുകയും ചെയ്യുന്നതാണ് കഥാസംഗ്രഹം.

## അഭിനേതാക്കൾ
* രജനികാന്ത് - ഡോ. വസിഗരൻ, ചിട്ടി, കുട്ടി 
* അക്ഷയ് കുമാർ - പക്ഷി രാജൻ 
*എമി ജാക്സൺ - നിലാ
* സുധൻഷു പാണ്ഡെ - ദിനേന്ദ്ര (ദിന) ബോറ
* ആദിൽ ഹുസൈൻ - വിജയ് കുമാർ, ആഭ്യന്തര മന്ത്രി
* കെ. ഗണേഷ് - ജയന്ത് കുമാർ
* ആനന്ദ് മഹാദേവൻ - യോഗത്തിലെ നേതാവ്
* കലാഭവൻ ഷാജോൺ - വാർത്താവിനിമയ വകുപ്പു മന്ത്രി
* കൈസാദ് കോട്വാൽ - രഞ്ജിത്ത് ലുല്ല
* മയിൽസാമി - വാർത്താവിനിമയ വകുപ്പു മന്ത്രിയുടെ സെക്രട്ടറി
* സഞ്ജന നടരാജൻ വസീഗരന്റെ ലാബിലെത്തുന്ന വിദ്യാർത്ഥികളിൽ ഒരാൾ
* സവിത റെഡ്ഡി - സന (ശബ്ദം മാത്രം)

## ഗാനങ്ങൾ

എ.ആർ. റഹ്മാനാണ് ചിത്രത്തിന്റെ സംഗീത സംവിധാനം നിർവ്വഹിച്ചിരിക്കുന്നത്. തമിഴ്, ഹിന്ദി എന്നീ ഭാഷകളിലും തെലുഗു ഭാഷയിൽ ഡബ്ബ് ചെയ്തുമാണ് ഗാനങ്ങൾ പുറത്തിറക്കിയത്. 3 ഗാനങ്ങൾ ഉൾപ്പെടുന്ന ചലച്ചിത്രത്തിലെ ഒരു ഗാനം പിന്നീട് പുറത്തിറക്കും. 2017 ഒക്ടോബർ 27ന് ചലച്ചിത്രത്തിന്റെ ഗാനങ്ങൾ ദുബായിൽ വച്ച് പുറത്തിറങ്ങി.  

### തമിഴ് ഗാനങ്ങൾ

### ഹിന്ദി ഗാനങ്ങൾ

### തെലുഗു ഗാനങ്ങൾ (ഡബ്ബ് ചെയ്തത്)

## റിലീസ്
2016 നവംബറിൽ ചലച്ചിത്രം 2017 ഒക്ടോബർ 18ന് ദീപാവലിയോടനുബന്ധിച്ച് പുറത്തിറക്കാനായിരുന്നു നിർമ്മാതാക്കളുടെ തീരുമാനം.  എന്നാൽ 2017 ഏപ്രിലിൽ ചിത്രത്തിന്റെ നിർമ്മാതാക്കളിൽ ഒരാളായ രാജു മഹാലിംഗം സാങ്കേതിക കാരണങ്ങളാൽ ചിത്രം 2018 ജനുവരി 25ന് പുറത്തിറങ്ങുമെന്ന് അറിയിച്ചു. പിന്നീട് റിലീസ് തീയതി 2018 ഏപ്രിൽ 14ലേക്ക് നീട്ടിവെച്ചു. എന്നാൽ രജനീകാന്തിന്റെ മറ്റൊരു ചലച്ചിത്രമായ കാലാ പുറത്തിറങ്ങുന്നതിനാൽ വീണ്ടും 2018 ഏപ്രിൽ 27ലേക്ക് റിലീസ് തീയതി മാറ്റി. വിഷ്വൽ ഇഫക്ടുകൾ തയ്യാറാക്കാനാണ് കൂടുതൽ സമയം വേണ്ടിവന്നത്.  തുടർന്ന് 2018 നവംബർ 29 - ന് ചിത്രം റിലീസ് ചെയ്തു.

## കുറിപ്പുകൾ

## അവലംബം

## External links
* 
* 2.0 at Bollywood Hungama
* 

വർഗ്ഗം:തമിഴ് ചലച്ചിത്രങ്ങൾ
വർഗ്ഗം:ശാസ്ത്രകഥാ ചലച്ചിത്രങ്ങൾ
വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:രജനീകാന്ത് അഭിനയിച്ച ചലച്ചിത്രങ്ങൾ
വർഗ്ഗം:എസ്. ഷങ്കർ സംവിധാനം ചെയ്ത ചലച്ചിത്രങ്ങൾ
വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
ഫാബിയോ കന്നവാരോ

ഇറ്റാലിയൻ ഫുട്ബോൾ കളിക്കാരനും പരിശീലകനുമാണ് **ഫാബിയോ കന്നവാരോ**. (ജ:13 സെപ്റ്റം:1973). ഇറ്റലിയുടെ ദേശീയടീമിൽ അംഗമായിരുന്ന കന്നവാരോയെ ഇറ്റലിയുടെ എന്നത്തേയും മികച്ച പ്രതിരോധനിരക്കാരിൽ ഒരാളായി വിശേഷിപ്പിക്കുന്നുണ്ട്.നപ്പൊളി,പാർമ എന്നീ ക്ലബ്ബുകളിലാണ് തന്റെ കായികജീവിതം തുടങ്ങിവച്ചത്.പിന്നീട് റയൽ മഡ്രിഡ്,ജുവന്റെസ് ക്ലബ്ബുകൾക്കുവേണ്ടിയും കളിച്ചു. പൗലോ മാൽഡീനി വിരമിച്ചതിനുശേഷം ഇറ്റലിയെ നയിച്ചതും 2006 ലെ ഫിഫ ലോകകപ്പ് ഇറ്റലി നേടിയതും കന്നവാരോയുടെ നേതൃത്വത്തിലായിരുന്നു.*ബെർലിൻ മതിൽ* എന്ന വിശേഷണവും അദ്ദേഹത്തിനുണ്ട്.
## അന്താരാഷ്ട്രമത്സരങ്ങൾ
ഫിഫ ലോകകപ്പിൽ നാലു പ്രാവശ്യം ഇറ്റലിയെ പ്രതിനിധീകരിച്ചു.136 തവണ ഇറ്റലിക്കുവേണ്ടി കുപ്പായം അണിഞ്ഞ കന്നവാരോ രാജ്യത്തിനു വേണ്ടി ഏറ്റവും കൂടുതൽ കളികളിൽ പങ്കെടുത്ത രണ്ടാമത്തെ കളിക്കാരനുമാണ്. *ബാലൺ ഡി' ഓർ* ബഹുമതി ലഭിച്ചിട്ടുള്ള കന്നവാരോ പ്രതിരോധനിരയിൽ നിന്നു ഈ ബഹുമതിക്കർഹനാകുന്ന മൂന്നാമത്തെ കളിക്കാരനുമാണ്.
## ശൈലി
വേഗതയും പ്രതികരണക്ഷമതയും കൂടാതെ കൃത്യമായി എതിരാളികളെ തളയ്ക്കുവാനുള്ള കഴിവും കന്നവാരോയെ മറ്റുകളിക്കാരിൽ നിന്നു ഏറെ വ്യത്യസ്തനാക്കി. പ്രതിരോധനിരയിൽ ഏതു പൊസിഷനിലും കളിക്കുവാൻ സാമർത്ഥ്യമുണ്ടായിരുന്ന കന്നവാരോ മധ്യപ്രതിരോധത്തിലാണ് ഏറെ തിളങ്ങിയത്.കളിക്കളത്തിലും പുറത്തും അഭിനന്ദനാർഹമായ അച്ചടക്കം പുലർത്തിയിരുന്ന കന്നവാരോ സമ്മർദ്ദത്തിനു തീരെ വഴിപ്പെടാതെ കളി ആസൂത്രണം ചെയ്യുന്നതിലും വൈദഗ്ദ്ധ്യം പുലർത്തിയിരുന്നു.
## അവലംബം

വർഗ്ഗം:ഇറ്റാലിയൻ ഫുട്ബോൾ കളിക്കാർ
പൗലോ മാൽഡീനി

ഇറ്റാലിയൻ ദേശീയ ഫുട്ബോൾ ടീമിനെ എട്ടുവർഷത്തോളം നയിച്ച കളിക്കാരനാണ് **പൗലോ മാൽഡീനി**.(ജ: 26 ജൂൺ 1968).ടീമിന്റെ പ്രതിരോധനിരയിൽ *ലെഫ്റ്റ് ബാക്ക്* പൊസിഷനിലാണ് മാൽഡീനി കളിച്ചിരുന്നത്.  എ.സി. മിലാനു വേണ്ടിയും കളിച്ചിരുന്ന മാൽഡീനിയെ എക്കാലത്തേയും മികച്ച പ്രതിരോധനിരക്കാരിൽ ഒരാളായി വിശേഷിപ്പിക്കുന്നുണ്ട്.
## അവലംബം

വർഗ്ഗം:ഇറ്റാലിയൻ ഫുട്ബോൾ കളിക്കാർ
അന്ന കെൻഡ്രിക്

ഒരു അമേരിക്കൻ നടിയും ഗായികയുമാണ് **അന്ന കുക്ക് കെൻഡ്രിക്** (ജനനം, ഓഗസ്റ്റ് 9, 1985). നാടകങ്ങളിൽ ബാലതാരം എന്ന നിലയിൽ കെൻഡ്രിക് തന്റെ കലാ ജീവിതം ആരംഭിച്ചു. ഹാസ്യ പരിപാടികളിലും സംഗീത നാടകങ്ങളിലും ആവേശഭരിതവും ആകർഷകവുമായ കഥാപാത്രങ്ങളെ അവതരിപ്പിച്ചതിലൂടെ അറിയപ്പെടുന്ന അവരുടെ അംഗീകാരങ്ങളിൽ അക്കാദമി അവാർഡ്, പ്രൈംടൈം എമ്മി അവാർഡ്, ടോണി അവാർഡ് എന്നിവയ്ക്കുള്ള നോമിനേഷനുകൾ ഉൾപ്പെടുന്നു.  

1998 ലെ *ഹൈ സൊസൈറ്റി* എന്ന ബ്രോഡ്വേ മ്യൂസിക്കൽ ആണ് അഭിനയിച്ച ആദ്യ പ്രധാന വേഷം.  ഈ വേഷത്തിന്  ബെസ്റ്റ്‌ ഫീച്ചേർഡ് ആക്ട്രസ് ഇൻ എ മ്യൂസിക്കൽ എന്ന ഇനത്തിൽ ടോണി അവാർഡ് നാമനിർദ്ദേശം നേടിക്കൊടുത്തു. 2003 ൽ ക്യാമ്പ് എന്ന മ്യൂസിക്കൽ കോമഡി ചിത്രത്തിലൂടെ ചലച്ചിത്ര രംഗത്ത് അരങ്ങേറി. 2008-ൽ പുറത്തിറങ്ങിയ ദി ട്വിലൈറ്റ് സാഗ എന്ന ചിത്രത്തിലൂടെയാണ് അവർ സിനിമാരംഗത്തേക്ക് പ്രവേശിച്ചത്. 2009-ൽ പുറത്തിറങ്ങിയ *അപ് ഇൻ ദി എയർ* എന്ന കോമഡി-നാടക ചിത്രത്തിലൂ കൂടുതൽ അംഗീകാരം ലഭിക്കുകയും മികച്ച സഹനടിക്കുള്ള അക്കാദമി അവാർഡിനും, 2012 മുതൽ 2017 വരെയുള്ള കാലത്ത് പുറത്തിറങ്ങിയ *പിച്ച് പെർഫെക്റ്റ്* ചലച്ചിത്ര പരമ്പരയിലെ അഭിനയത്തിനും അവർക്ക് മികച്ച അംഗീകാരവും ലഭിച്ചു. 

*സ്കോട്ട് പിൽഗ്രിം വേഴ്സസ് ദി വേൾഡ്* (2010), *50/50* (2011), ക്രൈം നാടകീയ ചിത്രം *എൻഡ് ഓഫ് വാച്ച്* (2012), സംഗീത ചിത്രം *ഇൻടു ദി വുഡ്സ്* (2014), ത്രില്ലറുകൾ ആയ *ദി അക്കൗണ്ടന്റ്* (2016), *എ സിമ്പിൾ ഫേവർ* (2018), ഫാന്റസി കോമഡി *നോയൽ* (2019) എന്നീ ചിത്രങ്ങളിലും അവർ അഭിനയിച്ചു. 2016 മുതൽ ട്രോൾസ് ഫിലിം ഫ്രാഞ്ചൈസിയുടെ ആനിമേറ്റഡ് മ്യൂസിക്കലുകളിൽ അവർ പ്രധാന വേഷത്തിന് ശബ്ദം നൽകിയിട്ടുണ്ട്. *ഡമ്മി* (2020) എന്ന ഹ്രസ്വ രൂപ കോമഡി പരമ്പരയിൽ  അഭിനയിച്ച അവർക്ക് ഇതിന് മികച്ച നടിക്കുള്ള പ്രൈംടൈം എമ്മി അവാർഡിന് നാമനിർദ്ദേശം ലഭിച്ചു. സ്വയം അഭിനയിച്ച ത്രില്ലർ ചിത്രമായ *വുമൺ ഓഫ് ദി അവർ* (2023) വഴിയാണ് അവർ സംവിധാനരംഗത്തേക്ക് പ്രവേശിച്ചത്.

2012-ൽ "കപ്‌സ്" എന്ന ഉൾപ്പെടെയുള്ള അവരുടെ ചില സിനിമകളിലും 2013-ലെ കെന്നഡി സെന്റർ ഓണേഴ്‌സ്, 2015-ലെ അക്കാദമി അവാർഡുകൾ ഉൾപ്പെടെയുള്ള പരിപാടികളിലും കെൻഡ്രിക്  പാടിയിരുന്നു. അവരുടെ ഓർമ്മക്കുറിപ്പായ സ്‌ക്രാപ്പി ലിറ്റിൽ നോബഡി 2016-ൽ പ്രസിദ്ധീകരിച്ചു.

## ആദ്യകാല ജീവിതം
1985 ഓഗസ്റ്റ് 9 ന്, യു.എസിലെ മെയ്നിലെ പോർട്ട്‌ലാൻഡ് നഗരത്തിൽ അക്കൗണ്ടന്റ് ജാനിസിന്റെയും (മുമ്പ്, കുക്ക്) ചരിത്രാധ്യാപകനായ വില്യം കെൻഡ്രിക്കിന്റെയും മകളായി കെൻഡ്രിക്ക് ജനിച്ചു.. അവർ ഇംഗ്ലീഷ്, ഐറിഷ്, സ്കോട്ടിഷ് വംശജയാണ്. ആറാം വയസ്സിൽ കമ്മ്യൂണിറ്റി നാടകവേദിയിൽ അഭിനയിക്കാൻ തുടങ്ങി. ഒരു നടനായ അവരുടെ മൂത്ത സഹോദരൻ മൈക്കൽ (ജനനം: 1983) *ലുക്കിംഗ് ഫോർ ആൻ എക്കോ* (2000) എന്ന നാടകീയ സിനിമയിൽ പ്രത്യക്ഷപ്പെട്ടിട്ടുണ്ട്. അവർ ഡീറിംഗ് ഹൈസ്കൂളിൽ പഠനത്തിന് ചേർന്നു.

## അഭിനയജീവിതം
### ചലച്ചിത്രം

## അവലംബം

## ബാഹ്യ കണ്ണികൾ
* 
* Internet Broadway Database
വർഗ്ഗം:1985-ൽ ജനിച്ചവർ
വർഗ്ഗം:ഓഗസ്റ്റ് 9-ന് ജനിച്ചവർ
വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ
വർഗ്ഗം:അമേരിക്കൻ പോപ്പ് ഗായികമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ വനിതാ എഴുത്തുകാർ
വർഗ്ഗം:ജീവിച്ചിരിക്കുന്നവർ
രേണുക രവീന്ദ്രൻ

ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിന്റെ ഡീൻ ആയ ആദ്യത്തെ വനിതയാണ് **രേണുക രവീന്ദ്രൻ** (Renuka Ravindran (née Rajagopalan) 

## വിദ്യാഭ്യാസവും ജോലിയും
ചെന്നൈ വനിത ക്രിസ്ത്യൻ കോളേജിലായിരുന്നു രേണുകയുടെ വിദ്യാഭ്യാസം. ഇന്ത്യൻ ഇൻസ്റ്റിറ്റ്യൂട്ട് ഓഫ് സയസിൽ അപ്പൈഡ് മാതമാറ്റിക്സിൽ പി എച്‌ഡി കരസ്ഥമാക്കിയശേഷം ജർമനിയിലെ ആർഡബ്ലിയുടിഎച് ആക്കൻ സർവ്വകലാശാലയിൽ എയറോഡൈനാമിക്സിൽ ഉപരിപഠനം നടത്തി. 1967 -ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ പ്രഫസറായി ജോലിയിൽ പ്രവേശിച്ച രേണുക പിന്നീട് ഗണിതവിഭാഗത്തിന്റെ മേധാവിയാവുകയും ഒടുവിൽ IISC യുടെ ഡീൻ ആയിത്തീരുകയും ചെയ്തു. വിദേശത്തുൾപ്പെടെ പലയിടത്തും സന്ദർശകപ്രഫസറുമാണ് ഇവർ. നോൺ-ലീനിയർ തരംഗങ്ങളും നോൺന്യൂട്ടോണിയൻ ദ്രാവകങ്ങളിലുമാണ് രേണുക ശ്രദ്ധപതിപ്പിച്ചിരിക്കുന്നത്.

## അവലംബം

വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ പൂർവ്വ വിദ്യാർത്ഥികൾ
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് അദ്ധ്യാപകർ
വർഗ്ഗം:ജീവിച്ചിരിക്കുന്നവർ
വർഗ്ഗം:1943-ൽ ജനിച്ചവർ
ലെജിനാൻട്ര ചെറുപുഴീക്ക

കൂവ വിഭാഗത്തിൽപ്പെട്ട ഒരു പുഷ്പിത സസ്യമാണ് **ലെജിനാൻട്ര ചെറുപുഴീക്ക**. ., 

കേരളത്തിൽ കണ്ണൂർ ജില്ലയിലെ ചെറുപുഴ പ്രദേശത്തിന്റെ പേരാണ് ഈ സസ്യത്തിന് നൽകിയിരിക്കുന്നത്. ചേമ്പ്, താള് എന്നിവ ഉൾപ്പെടുന്ന അരേസിയ കുടുംബത്തിൽപ്പെടുന്നതാണ് ഈ സസ്യം. കേരളത്തിൽ ആറ് സ്പീഷീസുകളെ കണ്ടെത്തിയിട്ടുണ്ട്. ചെങ്കൽക്കുന്നുകളിൽ നിന്ന് ഒഴുകി വരുന്ന ചെറിയ തോടുകളിലാണ് ഇവ വളരുന്നത്. മഴക്കാലത്ത് വെള്ളത്തിനടിയിലാവുന്ന സസ്യം വേനലിൽ പുഷ്പിക്കുന്നു. പിങ്ക് നിറത്തിലാണ് പൂക്കൾ.

ഗവണ്മെന്റ് കോളേജ്, കാസർഗോഡ്, ഗവൺമെന്റ് ബ്രണ്ണൻ കോളേജ്, തലശ്ശേരി, സെന്റ് തോമസ് കോളേജ്, പാലാ എന്നീ സ്ഥാപനങ്ങളിലെ  സസ്യ ശാസ്ത്ര വിഭാഗം ഗവേഷകരാണ് ഈ സസ്യ ഇനത്തെ കണ്ടെത്തിയത്.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:ചേമ്പുകൾ
വർഗ്ഗം:ലെജിനാൻട്ര
എസ്തേർ അപ്ലിൻ

**എസ്തർ അപ്ലിൻ** (നവംബർ 24, 1895 – ജൂലൈ 23, 1972) അമേരിക്കൻ ഭൂഗർഭശാസ്ത്രജ്ഞയും, പാലിയന്റോളജിസ്റ്റും ആയിരുന്നു. 1919 -ൽ ബെർക്ലിയിലെ കാലിഫോർണിയ സർവ്വകലാശാലയിൽ നിന്ന് ആർട്ട്സിൽ ബിരുദമെടുത്തശേഷം മൈക്രോ ഫോസിൽസിൽ മാസ്റ്റർ ബിരുദം നേടുകയും ചെയ്തു. മെക്സിക്കോ കടലിടുക്കിൽ (Gulf of Mexico) കാണപ്പെടുന്ന പാറകളുടെ വയസ്സ് കണ്ടുപിടിക്കുന്നതിലേക്കായി മൈക്രോഫോസിലുകളുടെ ഉപയോഗത്തെക്കുറിച്ചും, പാറ രൂപാന്തരണത്തിൽ എണ്ണകൾക്കുള്ള പങ്കിനെക്കുറിച്ചുള്ള അന്വേഷണയാത്രയിൽ മുന്നിട്ടു നിന്നിരുന്ന ഒരു വനിതയായിരുന്നു എസ്തർ അപ്ലിൻ. വിജയകരമായ ഡ്രില്ലിംഗ് പ്രവർത്തനം നടത്തി ലഭിച്ച അപ്ലിൻറെ കണ്ടുപിടിത്തം എണ്ണവ്യവസായത്തിൽ നിർണ്ണായകമായ വഴിത്തിരിവിന് കാരണമായി. മൈക്രോ പാലിയന്റോളജിയെക്കുറിച്ചുള്ള പഠനം  ഭൂഗർഭശാസ്ത്രത്തിൽ നിരവധി സംഭാവനകൾ നൽകുന്നതിലേയ്ക്ക് അവരെ സഹായിയ്ക്കുകയുണ്ടായി.ഇതുകൂടാതെ പാലിയെന്റോളജിയിൽ അവർ നൽകിയ സംഭാവനകൾ ഭൂഗർഭശാസ്ത്രമേഖലയിൽ എസ്തർ അപ്ലിൻ ബഹുമാനിക്കപ്പെടുന്ന വനിതയായി തീരാൻ മുഖ്യാധാരമായി മാറി

## ജീവിതരേഖ
1895 നവംബർ 24 ന് ഓഹിയോയിലെ നെവാർക്കിൽ യുണൈറ്റഡ് സ്റ്റേറ്റ്സിലെ സിവിൽ എഞ്ചിനീയർ ആയ ഗാരി റിച്ചാർഡിന്റെയും ജെന്നി ദെവോർന്റെയും പുത്രിയായി ജനിച്ചു. അവരുടെ പിതാവിന്റെ ജോലിയുടെ ഭാഗമായി ഓഹിയോയുടെ വിവിധ ഭാഗങ്ങളിൽ അവർക്ക് മാറി താമസിക്കേണ്ടി വന്നിരുന്നു. ഒടുവിൽ ലോവയിലെ ഫോർട്ട് ഡെസ് മോയിൻസിൽ താമസിക്കുകയും പിന്നീട് അവിടെ നിന്ന് യാദൃച്ഛികമായി അവർക്ക് 12 വയസ്സുള്ളപ്പോൾ സാൻഫ്രാൻസിസ്കോയിലേയ്ക്ക് മാറുകയും ചെയ്തു. റിച്ചാർഡ്സ് നടത്തി വന്നിരുന്ന അൽകട്രാസ് ജയിലിന്റെ നിർമ്മാണ പ്രവർത്തനത്തിന്റെ ഭാഗമായി 1907 മുതൽ 1920 വരെ അവർക്ക് അൽകട്രാസ് ദ്വീപിൽ താമസിക്കേണ്ടി വന്നു. അൽകട്രാസ് ദ്വീപിൽ നിന്ന് അപ്ലിൻ കടത്തുവഴിയാണ് സ്ക്കൂളിൽപോയിരുന്നത്. 

1919-ൽ ബെർക്ലിയിലെ കാലിഫോർണിയ സർവ്വകലാശാലയിൽ നിന്ന് ആർട്ട്സിൽ ബിരുദമെടുത്തശേഷം മൈക്രോ ഫോസിൽ, ഭൂഗർഭശാസ്ത്രം, ഫിസിയോഗ്രാഫി എന്നിവയിൽ മാസ്റ്റർ ബിരുദം നേടുകയും ചെയ്തു. 1920-ൽ അവർ കാലിഫോർണിയയിൽ നിന്ന് ഹൗസ്റ്റണിലേയ്ക്ക് മാറി താമസിക്കുകയും റിയോ ബ്രാവോ ഓയിൽ കമ്പനിയിൽ പ്രവർത്തിക്കുകയും ചെയ്തു. ബെർക്ലിയിൽ ആയിരിക്കുമ്പോൾ അവർ വലിയ ഫോസിലുകളെക്കുറിച്ച് പഠനം നടത്തുകയും ചെയ്തിരുന്നു. എങ്ങനെയായിരുന്നാലും അണ്ടർഗ്രൗണ്ട് ഡ്രില്ലിംഗ് വഴിയുള്ള അവരുടെ പഠനം വളരെയധികം പ്രയോജനപ്പെട്ടിരുന്നില്ല. കാരണം ഡ്രില്ലിംഗ് വഴി ലഭിക്കുന്ന ഫോസിലുകൾ വളരെ ചെറുതും തിരിച്ചറിയാൻ പ്രയാസവുമായിരുന്നു. അവസാദശിലകളിൽനിന്ന് ഡ്രില്ലിംഗ് വഴി ലഭിക്കുന്ന ഫോസിലുകളുടെ പഠനത്തിനായി (മൈക്രൊഫോസിലുകൾ) കാലിഫോർണിയയിലേയ്ക്ക് മടങ്ങിപ്പോകുകയും മൈക്രോ ഫോസിൽസിൽ അപ്ലിൻ മാസ്റ്റർ ബിരുദം നേടുകയും ചെയ്തു.

1923-ൽ അപ്ലിൻ ഭൂഗർഭശാസ്ത്രജ്ഞനായ പോൾ അപ്ലിനെ വിവാഹം ചെയ്തു. അവർക്ക് മകൾ ലൂയിസ്(ജനനം 1926), മകൻ പോൾ ജൂനിയർ (ജനനം 1927) എന്നീ രണ്ടുകുട്ടികൾ ഉണ്ടാകുകയും ചെയ്തു.
## കരിയറും നേട്ടങ്ങളും
1921-ൽ മസാച്യുസെറ്റ്സിലെ ആംഹെർസ്റ്റിൽ അപ്ലിൻ എണ്ണ പര്യവേക്ഷണത്തിൽ മൈക്രോഫോസിലുകൾ ഉപയോഗിക്കാമെന്ന തന്റെ സിദ്ധാന്തം പ്രസ്താവിക്കുകയും പ്രത്യേകിച്ചും ഗൾഫ് ഓഫ് മെക്സിക്കോ മേഖലയിലെ പാറക്കെട്ടുകളുടെ കാലപ്പഴക്കത്തെക്കുറിച്ച് ഒരു പ്രബന്ധം അവതരിപ്പിച്ചു.

## പ്രസിദ്ധീകരണങ്ങൾ
*
*
*
*
*
*
*

## കൂടുതൽ വായനയ്ക്ക്
*

## അവലംബം

വർഗ്ഗം:പാലിയെന്റോളോജിസ്റ്റ്‌
വർഗ്ഗം:വനിതാ പാലിയെന്റോളോജിസ്റ്റുകൾ
വർഗ്ഗം:1895-ൽ ജനിച്ചവർ
വർഗ്ഗം:1972-ൽ മരിച്ചവർ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
ഉലാവ്.എച്ച്. ഹേഗ്

**ഉലാവ് ഹാക്കൺസൺ ഹേഗ്** (ജ:1908 ഓഗസ്റ്റ് 18 - മ:1994 മേയ് 23) ഒരു നോർവീജിയൻ കവിയും പരിഭാഷകനുമായിരുന്നു. ഉൽവിക് എന്ന സ്ഥലത്ത് ജനിച്ച അദ്ദേഹം ആൽഫ്രഡ് ടെന്നിസൺ, വില്യം യീറ്റ്സ്, റോബർട്ട് ബ്രൗണിങ്, സ്റ്റീഫൻ മല്ലാർമെ, ആർതർ റിംബാവ്, സ്റ്റീഫൻ ക്രെയിൻ,ഫ്രെഡറിക് ഹോൾഡർലിൻ, ജോർജ് ട്രാക്ൾ, പോൾ സെലൻ, ബെർട്ടോൾട്ട് ബ്രെക്റ്റ്, റോബർട്ട് ബ്ലൈ എന്നിവരുടെ കൃതികൾ നോർവീജിയൻ ഭാഷയിലേയ്ക്ക് ഭാഷാന്തരം ചെയ്തിട്ടുണ്ട്.1946 ൽ ഹ്യൂഗിന്റെ ആദ്യകാല കവിതകൾ പരമ്പരാഗത രൂപത്തിൽ ഉള്ളവയാണ്. ഉലാവിന്റെ കവിതകൾ പിന്നീട് ജാൻ എറിക് വോൾഡ് തുടങ്ങിയ നോർവേ നോർവീജിയൻ കവികളെ പ്രചോദിപ്പിക്കുകയും സ്വാധീനിക്കുകയും ചെയ്തു .

###### ഒരു ഇംഗ്ലീഷ് പരിഭാഷ
: *The cat is sitting*
: *out front*
: *when you come.*
: *Talk a bit with the cat.*
: *He is the most sensitive one here.*

വർഗ്ഗം:നോർവീജിയൻ എഴുത്തുകാർ
വർഗ്ഗം:1908-ൽ ജനിച്ചവർ
വർഗ്ഗം:ഓഗസ്റ്റ് 18-ന് ജനിച്ചവർ
വർഗ്ഗം:1994-ൽ മരിച്ചവർ
വർഗ്ഗം:മേയ് 23-ന് മരിച്ചവർ
പാർട്ടി (ഹിന്ദി ചലച്ചിത്രം)

വിഖ്യാത സംവിധായകനും സിനിമാട്ടോഗ്രാഫറുമായ ഗോവിന്ദ് നിഹലാനി സംവിധാനം ചെയ്ത  'പാർടി'  1984 ൽ പുറത്തിറങ്ങിയ ഹിന്ദി ചിത്രമാണ്. മഹേഷ് എൽക്കുൻഷുവറുടെ നാടകത്തെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. വിജയ് മേത്ത, മനോഹർ സിംഗ്, ഓംപുരി, നസറുദ്ദീൻ ഷാ, രോഹിണി ഹട്ടംഗടി എന്നിവരാണ് കേന്ദ്രകഥാപാത്രങ്ങളെ അവതരിപ്പിച്ചിരിക്കുന്നത്. നഗരജീവിതത്തിന്റെ നേർക്കുള്ള ഒരു സറ്റയറാണ് **'പാർട്ടി.**
## ഇതിവൃത്തം
മധ്യവയസ്കയും വിധവയുമായ ദമയന്തി റാണെ (വിജയ മേത്ത) നടത്തുന്ന ഒരു സായാഹ്നവിരുന്നിൽ നിന്നാണ് എല്ലാറ്റിന്റേയും തുടക്കം.ദേശീയസാഹിത്യപുരസ്കാരം ലഭിച്ച നാടകകൃത്ത് ദിവാകർ ബാർവേ (മനോഹർ സിംഗ്)യോടുള്ള ആദരസൂചകമായാണ് വിരുന്ന് സംഘടിപ്പിക്കപ്പെട്ടത്.എഴുത്തുകാരും കലാകാരന്മാരും ബുദ്ധിജീവികളും ഉൾപ്പെടെ ഉപരി-മദ്ധ്യവർഗങ്ങളിൽ പെട്ട പല സ്വഭാവത്തിലുള്ള മനുഷ്യർ ഈ പാർടിക്കെത്തുന്നുണ്ട്. അവരിൽ മാർക്സിസ്റ്റ്‌ ലേബൽ ഉള്ള ദന്തഗോപുര വാസികളുണ്ട് , കടുത്ത ലൈംഗിക അസംതൃപ്തി ഉള്ളവരുണ്ട് , വിടന്മാരുണ്ട് . ക്ഷണിക്കപ്പെടാത്തവരുമുണ്ട്. ഇവരുടെയെല്ലാം കാപട്യം നിറഞ്ഞ പ്രകടനങ്ങൾ കൊണ്ട് നിറഞ്ഞതാണ് പാർടി.  

	വിരുന്നിൽ പങ്കെടുത്തവരുടെ സംഭാഷണങ്ങളിൽ നിന്നും ദിവാകർ ബാർവേയ്ക്ക് പുരസ്കാരം ലഭിച്ചതിനു പിന്നിൽ ദമയന്തി റാണെ ആണെന്നും അയാൾ  അവരുടെ കാമുകനാണെന്നും ഉള്ള കാര്യങ്ങൾ പുറത്തുവരുന്നു.മറ്റു കഥാപാത്രങ്ങളുടെ സംഭാഷണങ്ങളിലൂടെ തുടക്കം മുതൽ നിറഞ്ഞു നിൽക്കുന്ന അമൃത് (നസറുദ്ദീൻ ഷാ) എന്ന കവി ചിത്രത്തിൻറെ അവസാന രംഗത്ത് മാത്രമാണ്  പ്രത്യക്ഷപ്പെടുന്നത്. ഗോത്രവിഭാഗങ്ങൾക്കിടയിൽ പ്രവർത്തിക്കാനായി മുഖ്യധാരയിൽ നിന്നും അകന്നുനിന്ന കവിയും എഴുത്തുകാരനുമാണ് അമൃത്. വിരുന്നിലെ സംഭാഷണങ്ങൾ എഴുത്തുകാരും കലാകാരന്മാരും പുലർത്തേണ്ട സാമൂഹിക പ്രതിബദ്ധതയെ കുറിച്ചായി മാറുന്നു. സാമൂഹ്യ പ്രശ്നങ്ങളോട് പ്രതികരിക്കുമ്പോൾ ഒരു കലാകാരന് ഇരട്ട വ്യക്തിത്വം സാദ്ധ്യമാണോ? കലാകാരൻ ഒരു രാഷ്ട്രീയ പാർടിയുടെ ഭാഗമായിരിക്കേണ്ടത് അനിവാര്യമല്ലെങ്കിലും ജനകീയ പ്രക്ഷോഭങ്ങളെ അവഗണിക്കാൻ അയാൾക്ക് കഴിയുമോ? ചൂടേറിയ വാദപ്രതിവാദങ്ങളാണ് ഈ വിഷയങ്ങളിൽ നടക്കുന്നത്.വൈയക്തികമായ സംഘർഷങ്ങളിൽ മാത്രം ഒതുങ്ങി ജീവിക്കുന്ന എഴുത്തുകാരെയും കലാകാരന്മാരെയും അസ്വസ്ഥരാക്കുകയും അവരുടെ ഉറക്കം കെടുത്തുകയുമാണ് അമൃത്. ഈ വിരുന്നും അതിലെ ചർച്ചകളും നടക്കുന്ന അതേ സമയത്തുതന്നെ ഇന്ത്യയുടെ ഹൃദയഭൂമിയിൽ വച്ച് പോലീസുകാരാൽ അമൃത് എന്ന 'ഇടതുതീവ്രവാദി' കൊല്ലപ്പെടുന്നതിന്റെ ദൃശ്യവും നമുക്ക് കാണാം.
## പുരസ്കാരങ്ങൾ
* 32 ആമത് ഇന്ത്യൻ അന്താരാഷ്ട്ര ഫിലിം ഫെസ്റ്റിവലിലെ ഔദ്യോഗിക എൻട്രി ആയിരുന്ന ഈ സിനിമ 1985 ൽ ടോക്കിയോ അന്താരാഷ്ട്ര ഫിലിം ഫെസ്റ്റിവലിലേയ്ക്കും ഏഷ്യ പെസഫിക് ഫിലിം ഫെസ്റ്റിവലിലേയ്ക്കും തെരഞ്ഞെടുക്കപ്പെടുകയുണ്ടായി.

## താരങ്ങൾ
* വിജയ് മേത്ത
* മനോഹർ സിംഗ്
* ഓം പുരി
* നസറുദ്ദീൻ ഷാ
* രോഹിണി ഹട്ടംഗടി

## അവലംബം

## പുറം കണ്ണികൾ
* 
* A study of the film ''Party''
വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
അക്ഷരങ്ങൾ (ചലച്ചിത്രം)

എം.ടി. വാസുദേവൻ നായരുടെ തിരക്കഥയിൽ ഐ.വി. ശശി സംവിധാനം ചെയ്ത് 1984-ൽ പുറത്തിറങ്ങിയ ഒരു മലയാള ചലച്ചിത്രമാണ് **അക്ഷരങ്ങൾ**. റോസമ്മ ജോർജാണ് ചിത്രം നിർമ്മിച്ചിരിക്കുന്നത്. ചിത്രത്തിൽ മമ്മൂട്ടി, ഭരത് ഗോപി, സീമ, സുഹാസിനി എന്നിവർ അഭിനയിച്ചിട്ടുണ്ട്. ചിത്രത്തിലെ ഗാനങ്ങൾക്കു ശ്യാം സംഗീതം നൽകിയിരിക്കുന്നു.

## കഥ
പ്രശസ്ത എഴുത്തുകാരൻ ജയദേവൻ (മമ്മൂട്ടി) ഭാരതി എന്ന സ്ത്രീയെ വിവാഹം കഴിക്കുന്നു. വിവാഹശേഷം അയാൾ ഗീത (സീമ) എന്ന സ്ത്രീയുമായി പ്രണയത്തിലാകുന്നു. ജയദേവൻ പിന്നീട് രോഗബാധിതനാകുന്നു. ജയദേവന്റെ മരണം വരെയും ഗീത അയാളെ ശൂശ്രൂഷിക്കുന്നു.

## താരനിര

## ഗാനങ്ങൾ
*വരികൾ:ഓ.എൻ വി
*ഈണം:  ശ്യാം

## അവലംബം

## പുറംകണ്ണികൾ
* 

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:മമ്മുട്ടി-സീമ ജോഡി
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
മേരി ഗോർഡൻ കൾഡർ

**മേരി ഗോർഡൻ കൾഡർ** (c. 1906–1992) സ്കോട്ടിഷ് പാലിയന്റോളജിസ്റ്റ് ആയിരുന്നു. കാർബോണിഫെറസ് ഫോസിലുകളിലും ജുറാസിക് കോണിഫേഴ്സിലുമായിരുന്നു അവൾ അറിയപ്പെടുന്ന പ്രവർത്തനങ്ങൾ കാഴ്ചവച്ചിരുന്നത്.
 
## ജീവിതരേഖ
സ്കോട്ട്ലണ്ടിലെ സൗത്ത് ലനാർക്ക്ഷൈറിലുള്ള ഉഡ്ഡിംഗ്സ്റ്റൺ നഗരത്തിൽ ഒരു ഗോഡൗൺ ജനറൽ മാനേജറായിരുന്ന വില്യം കൾഡർന്റെ പുത്രിയായി മേരി ഗോർഡൻ കൾഡർ ജനിച്ചു. പോളിയോ ബാധിച്ച കുട്ടിയായിരുന്നതിനാൽ കൾഡറിന് ജീവിതത്തിലുടനീളം ലെഗ് ബ്രേസസ് ധരിക്കേണ്ടിവന്നിരുന്നു. 

## ഗ്ലാസ്ഗോയിലെ ജീവിതം
18വയസ്സുള്ളപ്പോൾത്തന്നെ കൾഡറിന് ജീവശാസ്ത്രത്തിലും രസതന്ത്രത്തിലും താല്പര്യമുണ്ടായിരുന്നു. അവൾ സസ്യശാസ്ത്ര പഠനത്തിനായി ഗ്ലാസ്ഗോ സർവ്വകലാശാലയിൽ ചേർന്നു. അവളുടെ അമ്മ നല്ല പ്രശസ്തിയും മതിപ്പുമുള്ള അക്കാഡമിക്കൽ വിദ്യാഭ്യാസം നേടാത്ത സസ്യശാസ്ത്രജ്ഞയായിരുന്നു. ഒരുപക്ഷെ സസ്യശാസ്ത്ര പഠനത്തിന് ഇത് അവളെ സ്വാധീനിച്ചിരിക്കാം എന്ന് കരുതുന്നു. 1929 -ൽ ബിരുദം നേടിയ ശേഷം  ഗ്ലാസ്ഗോയിൽ തന്നെ ഗവേഷണത്തിനായി ചേർന്നു. ഗ്ലാസ്ഗോ സർവ്വകലാശാലയിലെ സസ്യശാസ്ത്രത്തിൽ റീജിയസ് പ്രൊഫസർ ആയ ജയിംസ് മൊൻടാഗു ഫ്രാങ്ക് ഡ്രുമൺട്ന്റെ അടുക്കൽ നിന്ന് കൾഡർ ഡോക്ടറേറ്റ് നേടി. 

## അവലംബം

വർഗ്ഗം:1906-ൽ ജനിച്ചവർ
വർഗ്ഗം:1992-ൽ മരിച്ചവർ
വർഗ്ഗം:വനിതാ സസ്യശാസ്ത്രജ്ഞർ
വർഗ്ഗം:വനിതാ പാലിയെന്റോളോജിസ്റ്റുകൾ
അൽഡ ലെവി

**അൽഡ ലെവി** (ബൊലോഗ്ന, 16 ജൂൺ1890 – റോം, 23 ജൂൺ1950) ഇറ്റാലിയൻ പുരാവസ്തുശാസ്ത്രജ്ഞയും ചരിത്രകലകളിൽ താല്പര്യവുമുള്ള വനിതയായിരുന്നു. 

## ജീവചരിത്രം
ഒരു ഇടത്തരം കുടുംബത്തിൽ ജനിച്ച ലെവിയുടെ ആദ്യകാലവിദ്യാഭ്യാസം ഇറ്റലിയിലെ പാദുവ പ്രവിശ്യയിലെ റ്റിറ്റോ ലിവോയിലെ *ലിസിയോ ക്ലാസികോ* സ്ക്കൂളിലായിരുന്നു. 1913-ൽ പാദുവ സർവ്വകലാശാലയിൽനിന്ന് ക്ലാസിക്കൽ ഫിലോളജിയിലും ലേർണിംഗ് സയൻസിലും ബിരുദം നേടി. 1915 -ൽ  *ആർക്കിയോളജിക്ക ഡി നപോളി*യിലെ ഇൻസ്പെക്ടർ ആയി ജോലിയിൽ പ്രവേശിച്ചു. ഉടൻതന്നെ ജീവിതപങ്കാളിയായി ഫാസിസത്തെ എതിർക്കുന്ന വിറ്റോറിയോ സ്പൈനസോളയെ കണ്ടുമുട്ടിയെങ്കിലും1932-ൽ മാത്രമാണ് അവർക്ക് വിവാഹം ചെയ്യാൻ സാധിച്ചത്. 1924 -ൽ ബൊലോന (1924), പിന്നീട് മിലൻ (1925) എന്നിവിടങ്ങളിലേയ്ക്ക്  ലേവി മാറി. ടൂറിനിലെ യൂഫിഷ്യോ ഡിസ്റ്റാക്കാറ്റോ ഡെല്ലാ സോപ്രിൻ‌ഡെൻ‌സെ അല്ലെ ആൻ‌റിചിറ്റയുടെ ഡയറക്ടറായി അവർ ആദ്യം നിയമിക്കപ്പെട്ടു. അതിനുശേഷം പാദുവയിലേയ്ക്ക് മാറ്റി നിയമിച്ചു. കെട്ടിടത്തിന്റെ കുടിയൊഴിപ്പിച്ച കാലത്തെല്ലാം ലൊംബാർഡി മേഖലയിലെ പുരാവസ്തുശാസ്ത്രത്തിന്റെ ഏക ഇൻസ്പെക്ടർ ആയിരുന്നു അവർ.

ലെവി നടത്തിയ പല ഖനനങ്ങളിൽ നിന്നും ലഭിച്ച വിവരങ്ങളെ അടിസ്ഥാനമാക്കി പല പ്രസിദ്ധീകരണങ്ങളും അവർ പുറത്തിറക്കി. ഹിസ്റ്റോറിയ, റിവിസ്റ്റ ആർക്കോളജിക്ക ഡെൽ ആന്റിക്ക പ്രൊവിഷെണിയ ഡി ഡികോസി ഡി കോമോ, നോട്ടിസി ഡിഗ്ലി സ്കാവി ഡി ആൻറിചിറ്റെ ഇ ബുലെലെറ്റിനോ ഡി പാലിയന്റോളജിയ ഇറ്റാലിയ എന്നീ ജേണലുകളും പ്രസിദ്ധീകരിച്ചു. മാന്റ്യുവയിലെ ഡക്കൽ കൊട്ടാരത്തിലെ ഗ്രീക്ക്, റോമൻ ശില്പങ്ങളുടെ ഒരു പട്ടികയും അവർ പ്രസിദ്ധീകരിച്ചു. ഇറ്റാലിയൻ വംശീയ നിയമങ്ങളുടെ പ്രസിദ്ധീകരണത്തിനുശേഷം ലെവിയുടെ ജോലി നഷ്ടപ്പെടുകയും റോമിലേക്ക് നാടുകടത്തുകയും ചെയ്തു. യുദ്ധത്തിന്റെ അവസാനത്തോടെ (1945) ജോലി തിരികെ കിട്ടിയ അവർ ഭർത്താവുമൊത്ത് പോംപേയിലെ വയ ദെൽഡാൻഡാൻസയിൽ നടന്ന ഖനനത്തിന്റെ ഫലങ്ങൾ പ്രസിദ്ധീകരിച്ചു. കത്തോലിക്കാ മതത്തിലേക്ക് പരിവർത്തനം ചെയ്ത ലെവി 1950-ൽ റോം നഗരത്തിൽ വച്ച് മരിക്കുകയും ചെയ്തു.

## അവലംബം

വർഗ്ഗം:1890-ൽ ജനിച്ചവർ
വർഗ്ഗം:1950-ൽ മരിച്ചവർ
വർഗ്ഗം:പുരാവസ്തു ഗവേഷകർ
വർഗ്ഗം:ഇറ്റാലിയൻ പുരാവസ്തു ഗവേഷകർ
ഇഡ ഹിൽ

**ഇഡ കാർലിട്ടൻ തല്ലോൺ ഹിൽ** (ആഗസ്റ്റ്11, 1875 – ഡിസംബർ14, 1954) അമേരിക്കൻ പുരാവസ്തുശാസ്ത്രജ്ഞയും, ചരിത്രകാരിയും, ക്ലാസിക്കൽ പണ്ഡിതയുമായിരുന്നു. പുരാവസ്തുശാസ്ത്രവും, ഭൂഗർഭശാസ്ത്രവും, ചരിത്രവും തമ്മിലുള്ള ബന്ധത്തെക്കുറിച്ച് പഠിക്കാൻ ഹില്ലിന് വലിയ താല്പര്യം ഉണ്ടായിരുന്നു. അവരുടെ 50 വർഷത്തെ ഔദ്യോഗികജീവിതത്തിലും ഗവേഷണത്തിലും പ്രസിദ്ധീകരണങ്ങളിലും ഇത് പ്രതിഫലിച്ചിരുന്നു. 

## ജീവിതരേഖ
ജോണും ഗ്രേസ് ഗ്രീൻ തല്ലനുമായിരുന്നു മാതാപിതാക്കൾ. ന്യൂയോർക്കിലെ ബ്രൂക്ക്ലിനിൽ *പാക്കർ കൊളിഗേറ്റ് ഇൻസ്റ്റിറ്റ്യൂട്ട് ഫോർ ഗേൾസിൽ* ചേർന്ന് പഠിച്ചു. 1897-ൽ വസ്സർ കോളേജിൽ നിന്ന് ബിരുദമെടുക്കുകയും ചെയ്തു.

1899 മുതൽ 1901 വരെ ഹിൽ ഏഥൻസിലെ *അമേരിക്കൻ സ്ക്കൂൾ ഓഫ് ക്ലാസിക്കൽ സ്റ്റഡീസിൽ* ചേർന്നു.വസ്സർ കോളേജിൽ ഒന്നിച്ചുണ്ടായിരുന്ന ലിഡ ഷ കിങിനോടൊപ്പം അമേരിക്കൻ സ്ക്കൂൾ ഓഫ് ക്ലാസിക്കൽ സ്റ്റഡീസിൽ ചേർന്നു. ഇഡ ഹിൽ, ലിഡ ഷ കിങ് എന്നിവർ സുഹൃത്തുക്കളാകുകയും ക്ളാസ്സു തുടങ്ങുന്നതിനുമുമ്പ് മൂന്നുമാസക്കാലം രണ്ടുപേരും കൂടി യൂറോപ്പിൽ ചുറ്റിസഞ്ചരിക്കുകയും ചെയ്തു. പിന്നീട് പുരാവസ്തു പ്രസിദ്ധീകരണങ്ങൾ രണ്ടുപേരും ഒന്നിച്ചു ചേർന്നാണ് പ്രസിദ്ധീകരിച്ചിരുന്നത്.

## തെരഞ്ഞെടുത്ത ഗ്രന്ഥസൂചികകൾ
* *The Cave at Vari. III. Marble Reliefs*, Journal of Archeology, Vol. 7, No. 3, (1903), p 301-319
* *Readings in Greek History, From Homer to the Battle of Cheronea; a Collection of Extractions from the Sources*.  Boston: University of California Libraries, 1914
**Some Balkan and Danubian Connexions of Troy*,  Journal of Historical Studies 39 (1919), 185-201
**New Light on Some Problems of Ancient History* Classical World 15 (1921), 10-15.
* *A mediaeval humanist: Michael Akominatos*, New Haven: Yale University Press, 1923
* *Rome of the kings an archæological setting for Livy and Virgil*, New York: E.P Dutton & Co., 1925
* *Corinth Series : results of excavations conducted by the American school of classical studies at Athens. Vol. 4., Decorated architectural terracottas*,  Cambridge: Pub. for the American School of Classical Studies at Athens Harvard University Press, 1929, (with Lida Shaw King)
* *The Ancient City of Athens: Its Topography and Monuments*, Chicago: Argonaut, 1953

## അവലംബം

വർഗ്ഗം:1875-ൽ ജനിച്ചവർ
വർഗ്ഗം:1954-ൽ മരിച്ചവർ
വർഗ്ഗം:അമേരിക്കൻ പുരാവസ്തുഗവേഷകർ
റോസന്ന അർക്വെറ്റെ

**റോസന്ന ലിസ അർക്വെറ്റെ** (ജനനം: 1959 ആഗസ്റ്റ് 10) ഒരു അമേരിക്കൻ നടിയും, സംവിധായികയും നിർമ്മാതാവുമാണ്. 1982 ൽ “ദ എക്സിക്യൂഷനേർസ് സോങ്ങ്” എന്ന ടി.വി. ഫിലിമിലെ അഭിനയത്തിന് അവർക്ക് ഒരു എമ്മി അവാർഡ് നാമനിർദ്ദേശം ലഭിക്കുകയുണ്ടായി. 1985 ൽ പുറത്തിറങ്ങിയ “ഡെസ്പറേറ്റ്ലി സീക്കിംഗ് സൂസൻ” എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള BAFTA അവാർഡ് നേടുകയുണ്ടായി. അവരുടെ മറ്റു പ്രധാന ചിത്രങ്ങളിൽ “ആഫ്റ്റർ അവേർസ്” (1985), “ദ ബിഗ് ബ്ലൂ” (1988), “പൾപ്പ് ഫിക്ഷൻ” (1994), “ക്രാഷ്” (1996) എന്നിവയാണ്. 2002 ൽ “സേർച്ചിംഗ് ഫോർ ഡോബ്ര വിഞ്ചർ” എന്ന ഡോക്യുമെന്ററി സംവിധാനം ചെയ്യുകയും 2006 മുതൽ 2007 വരെ എബിസി സിറ്റ്കോമിൻറെ “വാട്ട് എബൌട്ട് ബ്രയാൻ?” എന്ന അമേരിക്കൻ കോമഡി-ഡ്രാമ ടെലിവിഷൻ പരമ്പരയിൽ അഭിനയിക്കുകയും ചെയ്തു.

## ജീവിതരേഖ

ഒരു നടി, കവയിത്രി, തീയേറ്റർ ഓപ്പറേറ്റർ, ആക്റ്റിവിസ്റ്റ്, പൊതുപ്രവർത്തക, നാടക അദ്ധ്യാപിക, തെറാപ്പിസ്റ്റ് എന്നീ നിലകളിൽ പ്രസിദ്ധയായിരുന്ന ബ്രെൻഡ ഒലിവിയ “മാർഡി”യുടേയും (ആദ്യകാലനാമം, നോവാക്, ജീവിതകാലം, 1939 – 1997) ചലച്ചിത്രനടനും തിരക്കഥാകൃത്തും നിർമ്മാതാവുമായ ലെവിസ് അർക്വെറ്റെയുടേയും മകളായി ന്യൂയോർക്ക് നഗരത്തിലാണ് അവർ ജനിച്ചത്. അമ്മവഴിയുള്ള മുത്തച്ഛൻ പ്രശസ്ത കോമഡിയനായിരുന്ന ക്ലിഫ് അർക്വെറ്റെ ആയിരുന്നു. പോളണ്ട്, റഷ്യ എന്നിവിടങ്ങളിൽനിന്നു കുടിയേറ്റം നടത്തിയ ഒരു യഹൂദ  കുടുംബത്തിൽ നിന്നുള്ളതായിരുന്നു അവരുടെ മാതാവ്. ഫ്രഞ്ച്-കനേഡിയൻ പിന്തുടർച്ചയുള്ള പിതാവിൻറെ യഥാർത്ഥ കുടുംബപ്പേര് "Arcouet" എന്നായിരുന്നു. റോസന്നയുടെ പിതാവ് കത്തോലിക്കാ മതത്തിൽ നിന്ന് ഇസ്ലാമിലേക്ക് പരിവർത്തിതനായ വ്യക്തിയായിരുന്നു. അദ്ദേഹം വഴി അവർ മെരിവെതർ ലെവിസ് എന്ന  പര്യവേക്ഷകനുമായി വിദൂരബന്ധമുള്ളയാളായിരുന്നു. അവരുടെ സഹോദരങ്ങളായ, പട്രീഷ്യ, അലക്സിസ്, റിച്ച്മണ്ട്, ഡേവിഡ് എന്നിവരും അഭിനേതാക്കളാണ്.

## അഭിനയിച്ച സിമകൾ

### ടെലിവിഷൻ

## അവലംബം

വർഗ്ഗം:1959-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
പട്രീഷ്യ അർക്വെറ്റെ

**പാട്രിഷ്യ അർക്വെറ്റെ** (ജനനം: ഏപ്രിൽ 8, 1968) ഒരു അമേരിക്കൻ ചലച്ചിത്ര നടിയാണ്. ചക്ക് റസ്സലിൻറെ “എ നൈറ്റ്മേർ ഓൺ എം സ്ട്രീറ്റ് 3: ഡ്രീം വാരിയേർസ്” എന്ന 1987 ൽ പുറത്തിറങ്ങിയ ചിത്രത്തിൽ ക്രിസ്റ്റൻ പാർക്കർ എന്ന കഥാപാത്രത്തെ അവതരിപ്പിച്ചുകൊണ്ടാണ് അവർ സിനിമയുടെ വെള്ളിവെളിച്ചത്തിലേയ്ക്കു പ്രവേശിക്കുന്നത്. അവരുടെ ശ്രദ്ധേയ സിനിമകളിൽ ടോണി സ്കോട്ടിൻറെ 'ട്രൂ റൊമാൻസ്' (1993), ടിം ബർട്ടന്റെ 'എഡ് വുഡ്' (1994), ഡേവിഡ് ഒ റസ്സൽസിൻറ 'ഫ്ളർട്ടിംഗ് വിത്ത് ഡിസാസ്റ്റർ' (1996), ഡേവിഡ് ലിഞ്ചിന്റെ 'ലോസ്റ്റ് ഹൈവേ' (1997), സ്റ്റീഫൻ ഫ്രീയേർസിൻറെ 'ദ ഹൈ-ലോ ലോ കൺട്രി' (1998) മാർട്ടിൻ സ്കോർസെസെയുടെ 'ബിംഗിംഗ് ഔട്ട് ഔട്ട് ദ ഡെഡ' (1999), ആൻഡ്രൂ ഡേവിഡ്സിൻറെ 'ഹോൾസ്' (2003) എന്നിവ ഉൾപ്പെടുന്നു 

2002 മുതൽ 2014 വരെ ചിത്രീകരിക്കപ്പെട്ട റിച്ചാർഡ് ലിങ്ക്ലാറ്റേർസിൻറെ 'ബോയ്ഹുഡ്' (2014) എന്ന ചിത്രത്തിലെ പ്രകടനത്തിന് നിരൂപകരുടെ പരക്കെയുള്ള പ്രശംസ ലഭിക്കുകയും അക്കാദമി അവാർഡ്, BAFTA അവാർഡ്, ക്രിട്ടിക്സ് ചോയിസ് അവാർഡ്, ഗോൾഡൻ ഗ്ലോബ് പുരസ്കാരം, ഇൻഡിപെൻഡൻറ് സ്പിരിറ്റ് അവാർഡ്, സാറ്റലൈറ്റ് അവാർഡ്, സ്ക്രീൻ ആക്ടേഴ്സ് ഗിൽഡ് അവാർഡ് എന്നിവയും മികച്ച നടിക്കുള്ള നിരൂപകരുടെ മറ്റ് നിരവധി സമ്മാനങ്ങളും ലഭിച്ചിരുന്നു. 

## അഭിനയിച്ച സിനിമകൾ

### ടെലിവിഷൻ

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1968-ൽ ജനിച്ചവർ
ചാലക്കുടി തീവണ്ടിനിലയം

**ചാലക്കുടി റെയിൽവേ സ്റ്റേഷൻ** (സ്റ്റേഷൻ കോഡ്: CKI) തൃശ്ശൂർ ജില്ലയിലെ ഷൊറണൂർ-കൊച്ചിൻ ഹാർബർ സെക്ഷനിൽ ഇരിങ്ങാലക്കുട റയിൽവേ സ്റ്റേഷനും ഡിവൈൻ നഗർ റെയിൽവേ സ്റ്റേഷനും ഇടയിലാണ്. ഇന്ത്യൻ റെയിൽവേയുടെ ചെന്നൈ ആസ്ഥാനമായ ദക്ഷിണറെയിൽവേയാണ് ചാലക്കുടി റെയിൽവേ സ്റ്റേഷൻ പ്രവർത്തിക്കുന്നത്. എല്ലാ പാസഞ്ചർ ട്രെയിനുകളും ചില എക്സ്പ്രസ് , സൂപ്പർ എക്സ്പ്രസ്  ട്രെയിനുകളും ഇവിടെ നിർത്തുന്നു. തൃശ്ശൂർ റെയിൽവേ സ്റ്റേഷൻ കഴിഞ്ഞ് തൃശ്ശൂർ ജില്ലയിലെ രണ്ടാമത്തെ ഏറ്റവും വലിയ സ്റ്റേഷൻ ആണ് ഇത്.

## ചാലക്കുടി സ്റ്റേഷനിൽ നിന്ന് കടന്നുപോകുന്ന ട്രെയിനുകൾ

## References

വർഗ്ഗം:തൃശ്ശൂർ ജില്ലയിലെ തീവണ്ടി നിലയങ്ങൾ
ഇരിങ്ങാലക്കുട തീവണ്ടിനിലയം

തൃശ്ശൂർ ജില്ലയിലെ കല്ലേറ്റുംകരയിൽ ഉള്ള ഒരു റെയിൽവേ സ്റ്റേഷൻ ആണ്, **ഇരിങ്ങാലക്കുട റെയിൽവേ സ്റ്റേഷൻ** (Station Code: IJK). ഇരിങ്ങാലക്കുടയിൽ നിന്ന് 6 കി.മി. അകലെ തൃശ്ശൂർ ജില്ലയിലെ ഷൊറണൂർ-കൊച്ചിൻ ഹാർബർ സെക്ഷനിൽ നെല്ലായി റയിൽവേ സ്റ്റേഷനും ചാലക്കുടി സ്റ്റേഷനും ഇടയിലാണ് സ്ഥിതി ചെയ്യുന്നത്.

വർഗ്ഗം:തൃശ്ശൂർ ജില്ലയിലെ തീവണ്ടി നിലയങ്ങൾ
സഖി എൽസ

മലയാളചലച്ചിത്രരംഗത്തെ ഒരു വസ്ത്രാലങ്കാരകയാണ്‌ **സഖി എൽസ**. 2017-ലെ മികച്ച വസ്ത്രാലങ്കാരകനുള്ള പുരസ്കാരം *[[ഹേയ് ജൂഡ്]]* എന്ന ചിത്രത്തിലൂടെ ലഭിച്ചു.

ഡൽഹി നാഷനൽ ഇൻസ്റ്റിറ്റ്യൂട്ട് ഓഫ് ഫാഷൻ ടെക്നോളജിയിൽ (നിഫ്റ്റ്) നിന്നുള്ള ബിരുദധാരിയാണ് സഖി. കേരള കഫെയിലെ ഓഫ് സീസൺ എന്ന ചലച്ചിത്രമാണ് ആദ്യമായി വസ്ത്രാലങ്കാരം ചെയ്തത്. ഇലക്ട്ര (2011), കളിയച്ഛൻ (2013) എന്നീ ചിത്രങ്ങളിലെ വസ്ത്രാലങ്കാരം സംസ്ഥാന അവാർഡിനു മുൻപ് പരിഗണിച്ചിട്ടുണ്ട്. സെക്കൻഡ് ഷോ, തൽസമയം ഒരു പെൺകുട്ടി, അരികെ, കളിയച്ഛൻ, 3 ഡോട്സ്, വെള്ളിമൂങ്ങ, കട്ടപ്പനയിലെ ഹൃത്വിക് റോഷൻ  എന്നിവയാണ് മറ്റു ചിത്രങ്ങൾ. കണ്ണൂർ നിഫ്റ്റിലെ വിസിറ്റിങ് ഫാക്കൽറ്റിയാണ് സഖി, ഐഎഫ്ടികെ കോഴ്സ് കോഓർഡിനേറ്ററും സീനിയർ ഫാക്കൽറ്റിയുമാണിവർ.

## പുരസ്കാരങ്ങൾ
*മികച്ച  വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്ര പുരസ്കാരം (2017) - ഹേയ് ജൂഡ്(സംവിധാനം:ശ്യമപ്രസാദ്)

## അവലംബം

## പുറത്തേക്കുള്ള കണ്ണികൾ

വർഗ്ഗം:മലയാളചലച്ചിത്രവസ്ത്രാലങ്കാരകർ
വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
നക്ഷത്ര

മലയാളചലച്ചിത്ര ബാലതാരമാണ് **നക്ഷത്ര**. രക്ഷാധികാരി ബൈജു എന്ന ചിത്രത്തിലെ അഭിനയത്തിന് 2017-ലെ മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം നേടി. വടകര സ്വദേശിയാണ്. അച്ചൻ മനോജ്, അമ്മ വിനീഷ, സഹോദരൻ ഋതുദേവ്.

## പുരസ്കാരങ്ങൾ
*മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം (2017) - രക്ഷാധികാരി ബൈജു, ഒപ്പ്)

## അവലംബം

## പുറത്തേക്കുള്ള കണ്ണികൾ

വർഗ്ഗം:മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളചലച്ചിത്രനടിമാർ
സ്നേഹ എം.

മലയാളചലച്ചിത്ര ഡബ്ബിങ് കലാകാരിയാണ് **സ്നേഹ എം.** കണ്ണൂർ കരിവെള്ളൂർ പാലിയേരിൽ പത്മനാഭന്റെയും ജയന്തിയുടെയും മകളാണ് സ്നേഹ. ഈട എന്ന ചിത്രത്തിലെ ഡബിങ്ങിനു 2017-ലെ മികച്ച ഡബ്ബിങ് കലാകാരന്മാർക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചു.

## പുരസ്കാരങ്ങൾ
*മികച്ച ഡബ്ബിങ് കലാകാരന്മാർക്കുള്ള കേരളസംസ്ഥാന ചലച്ചിത്ര പുരസ്കാരം  (2017) - ഈട (സംവിധാനം:ബി. അജിത് കുമാർ)
## അവലംബം

## പുറത്തേക്കുള്ള കണ്ണികൾ

വർഗ്ഗം:മികച്ച ഡബ്ബിങ് കലാകാരന്മാർക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വ:മലയാളചലച്ചിത്ര ഡബ്ബിങ് കലാകാരന്മാർ
ചിത്രകാരൻ മുരളി

കേരളത്തിലെ കണ്ണൂർ, കക്കാട് സ്വദേശിയായ ഒരു കലാകാരനാണ് **ചിത്രകാരൻ മുരളി** എന്നറിയപ്പെടുന്ന **മുരളി.ടി**.

അസ്പഷ്ടമായ, മറഞ്ഞിരിക്കുന്ന, ചരിത്രപരമായ വസ്തുതകൾ വെളിച്ചത്ത് കൊണ്ടുവരുന്നതിനുള്ള രാഷ്ട്രീയ പ്രകടനത്തിന്റെ രൂപമാണ് അദ്ദേഹത്തിന്റെ ചിത്രകലാസൃഷ്ടികൾ. മുഖ്യധാരാ ചരിത്ര പാരമ്പര്യത്തിൽ അവഗണിക്കപ്പെട്ടിരിക്കുന്ന നവോത്ഥാന പ്രസ്ഥാനങ്ങളുടെ സാരാംശം **മുരളി **സ്വന്തം ചിത്രങ്ങളിൽ പകർത്തുന്നു.

അദ്ദേഹത്തിന്റെ ശ്രദ്ധേയമായ സൃഷ്ടികളിൽ ഒന്നാണ് നങ്ങേലിയുടെ ജീവിതവും സമരവും അടിസ്ഥാനമാക്കി വരച്ച ചിത്രം. ബി.ബി.സി. ഉൾപ്പെടെയുള്ള ജനപ്രിയ വാർത്താ മാധ്യമങ്ങളിൽ ഈ ചിത്രം ഇടം നേടി.
 
തിരുവനന്തപുരം ഫൈൻ ആർട്‌സ് കോളേജിൽനിന്ന് പെയിന്റിങ്ങിൽ ബി.എഫ്.എ. ബിരുദം നേടിയിട്ടുണ്ട്. ഇദ്ദേഹം കേരളത്തിലങ്ങോളമിങ്ങോളം നവോത്ഥാന മൂല്യങ്ങളെ അടിസ്ഥാനമാക്കിയുള്ള ചിത്രങ്ങളുടെ പ്രദർശനങ്ങൾ നടത്തുന്നു. 

## ഇതും കാണുക
* ചാന്നാർ ലഹള
* കണ്ണകി

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കണ്ണൂർ ജില്ലയിൽ ജനിച്ചവർ
ആലിസ് ബ്രേഡി

ഒരു അമേരിക്കൻ നടിയായിരുന്നു **ആലിസ് ബ്രേഡി**, (ജനനം, മേരി റോസ് ബ്രേഡി, ജീവിതകാലം :നവംബർ 2, 1892 മുതൽ ഒക്ടോബർ 28, 1939 വരെ). നിശ്ശബ്ദ ചലച്ചിത്രങ്ങളുടെ കാലഘട്ടത്തിൽ അഭിനയം ആരംഭിച്ച ആലിസ് ബ്രാഡി, തൻറെ അഭിനയജീവിതം ശബ്ദചിത്രങ്ങളുടെ കാലത്തേയ്ക്കും വ്യാപിപ്പിച്ചിരുന്നു. 1939 ൽ കാൻസർ രോഗത്തെത്തുടർന്നു മരണമടയുന്നതിന് ആറുമാസം മുമ്പുവരെ അവർ കർമ്മരംഗത്തുണ്ടായിരുന്നു. അവരുടെ പ്രധാനപ്പെട്ടെ ചിത്രങ്ങളിൽ കരോൾ ലൊംബാർഡിൻറെ കഥാപാത്രത്തിൻറെ ചിത്തഭ്രമമുള്ള മാതാവായി അഭിനയിച്ച ചിത്രമായ  "മൈ മാൻ ഗോഡ്ഫ്രെ" (1936), അവർക്ക് മികച്ച സഹനടിക്കുള്ള അക്കാദമി അവാർഡു ലഭിച്ച 'ഇൻ ദി ഓൾഡ് ചിക്കാഗോ' (1937) എന്നിവ ഉൾപ്പെടുന്നു.  

## ജീവിതരേഖ
മേരി റോസ് ബ്രേഡി ന്യൂയോർക്ക് നഗരത്തിലാണു ജനിച്ചത്. പിതാവ്, വില്യം എ. ബ്രേഡി ഒരു പ്രധാന നാടകനിർമ്മാതാവ് ആയിരുന്നു. അവരുടെ മാതാവ് റോസ് മേരി റെനെ 1896ൽ അന്തരിച്ചു.

## സ്വകാര്യജീവിതം
ആലിസ് ബ്രേഡി ഒരു അഭിനേതാവായിരുന്ന ജയിംസ് ക്രെയിനെ വിവാഹം കഴിക്കുകയും ഈ ബന്ധം 1919 മുതൽ 1922 വരെ അവരുടെ വിവാഹമോചനംവരെ മാത്രം നിലനിൽക്കുകയും ചെയ്തു. ഹിസ് ബ്രൈഡൽ നൈറ്റ് (1919), സിന്നേർസ് (1920), എ ഡാർക്ക ലാൻറേൺ (1920) എന്നിങ്ങനെ മൂന്ന് നിശ്ശബ്ദ സിനിമകളിൽ അവർ ഒരുമിച്ച് അഭിനയിച്ചിരുന്നു. ദമ്പതിമാർക്ക് ഡൊണാൾഡ് എന്ന പേരിൽ ഒരു പുത്രൻ ഉണ്ടായിരുന്നു.

## അവലംബം


## പുറം കണ്ണികൾ

* 
* 
* 
* 
* Literature on Alice Brady 
* Alice Brady portrait 1910s
* Alice Brady at the NY Public Library Billy Rose Collection

വർഗ്ഗം:1892-ൽ ജനിച്ചവർ
വർഗ്ഗം:നവംബർ 2-ന് ജനിച്ചവർ
വർഗ്ഗം:1939-ൽ മരിച്ചവർ
വർഗ്ഗം:ഒക്ടോബർ 28-ന് മരിച്ചവർ
മെൻസ്ട്രുവൽ കപ്പ്

Leona Chalmers എന്ന actress ആണ് 1937ൽ menstrual cup നു പേറ്റന്റ് നേടുന്നത്.
ആർത്തവ കാലത്ത് ആർത്തവരക്തം വസ്ത്രങ്ങളിലും മറ്റും പറ്റി അഴുക്കാകാതിരിക്കാൻ സ്ത്രീകൾ ഉപയോഗിക്കുന്ന ഒരു സംവിധാനമാണ് **മെൻസ്ട്രുവൽ കപ്പ്** (**Menstrual cup**). മണിയുടെ ആകൃതിയിലുള്ള ഒരുപകരണം യോനിക്കുള്ളിൽ ധരിച്ച് ആർത്തവരക്തം പുറത്തേയ്ക്കൊഴുകാതെ ശേഖരിക്കാൻ ഉപയോഗിക്കാറുണ്ട്. മെഡിക്കൽ നിലവാരത്തിലുള്ള സിലിക്കൺ കൊണ്ടാണ് ഇവ നിർമിച്ചിരിക്കുന്നത്. ഇതിനെ പീരീഡ് കപ്പ് എന്നും അറിയപ്പെടുന്നു. 

പ്രസവിച്ചവർക്കും കൗമാര പ്രായക്കാർക്കും ഇവ ഒരുപോലെ ഉപയോഗിക്കാം. പന്ത്രണ്ട് മണിക്കൂർ വരെ തുടർച്ചയായി ഒരു കപ്പ് ഉപയോഗിക്കാൻ സാധിക്കും. ഇവ ചെറുതും വലുതുമായ പല വലിപ്പത്തിൽ ലഭ്യമാണ്. ഓരോരുത്തർക്കും സൗകര്യപ്രദമായവ തിരഞ്ഞെടുക്കാം. ഒരു കപ്പ് പത്ത് വർഷം വരെ ഉപയോഗിക്കാം. അതിനാൽ ഇത് ലാഭകരമാണ്. എല്ലാത്തവണയും ഉപയോഗത്തിനുമുൻപ് ഇവ അണുവിമുക്തമാക്കേണ്ടത് അത്യാവശ്യമാണ്. അതിനായി സോപ്പിട്ടോ അല്ലെങ്കിൽ ചൂടുവെള്ളത്തിലോ കഴുകി കപ്പ് വീണ്ടും ഉപയോഗിക്കാം. 

ശരിയായി ഉപയോഗിച്ചാൽ ആർത്തവ കാലത്ത് ഏറ്റവും സുരക്ഷിതവും സൗകര്യപ്രദവും ആണ്‌ മെൻസ്ട്രൽ കപ്പ്. പാഡും മറ്റും ഉപയോഗിക്കുന്നത് കൊണ്ടുള്ള ബുദ്ധിമുട്ടുകൾ ഇതിലൂടെ മറികടക്കാം. 'സി'(C) ആകൃതിയിൽ മടക്കിയ കപ്പ് യോനിക്കുള്ളിൽ വയ്ക്കാവുന്നതാണ്. ഇവ ഉപയോഗിക്കുന്നത് കൊണ്ട് യോനിയുടെ വ്യാസം വർധിക്കുന്നില്ല. അതിനാൽ ഇത് ലൈംഗികജീവിതത്തിനെ ബാധിക്കുന്നില്ല. സാധാരണ ഗതിയിൽ മെൻസ്ട്രൽ കപ്പ് ഉപയോഗിക്കുന്നത് കൊണ്ട് യാതൊരുവിധ അസ്വസ്ഥതയും ഉണ്ടാകാറില്ല. ശരിയായ രീതിയിൽ ഉപയോഗിച്ചാൽ ഇതിന്‌ പാർശ്വഫലങ്ങളും തീരെയില്ല. 

ഇത്തരം ഒരു കപ്പ് ഉപയോഗിക്കുന്ന കാര്യം തന്നെ പലപ്പോഴും സ്ത്രീകൾക്ക് അനുഭവപ്പെടാറില്ല. ഇത് ധരിച്ചുകൊണ്ട് കായിക വിനോദങ്ങളിൽ ഏർപ്പെടുന്നതിനോ, യാത്ര ചെയ്യുന്നതിനോ, നീന്തൽ, നൃത്തം പോലെയുള്ള കാര്യങ്ങൾ ചെയ്യുന്നതിനോ ബുദ്ധിമുട്ടില്ല. അത്രമേൽ മെച്ചപ്പെട്ടതാണ് ഈ ചെറിയ ഉപകരണം. മാത്രമല്ല ആർത്തവ രക്തം ശരീരത്തിന് പുറത്തേക്ക് വരാത്തതിനാൽ കൂടുതൽ ഗുണകരമാണ് ഈ സംവിധാനം. എന്നാൽ 12 മണിക്കൂറിൽ കൂടുതൽ തുടർച്ചയായി ഇവ ഉപയോഗിക്കുന്നത് ഒരിക്കലും നല്ലതല്ല. കപ്പിൽ ശേഖരിക്കപ്പെട്ട രക്തം നീക്കം ചെയ്ത ശേഷം വീണ്ടും കഴുകിയോ തുടച്ചോ ഉപയോഗിക്കാം. 

മിക്കപ്പോഴും കൗമാരക്കാർക്കും, പ്രസവിക്കാത്ത സ്ത്രീകൾക്കും ചെറിയ ആർത്തവ കപ്പാണ് അനുയോജ്യമെങ്കിൽ, പ്രസവം കഴിഞ്ഞവർക്ക് ഏകദേശം ഒരു മീഡിയം വലുപ്പമുള്ള കപ്പായിരിക്കും യോജിക്കുക. വ്യക്തിപരമായി ഇത് ചിലപ്പോൾ മാറാറുണ്ട്. അതിനാൽ സ്ത്രീകൾ തങ്ങൾക്ക് അനുയോജ്യമായ കപ്പ് തന്നെ തിരഞ്ഞെടുക്കാൻ ശ്രദ്ധിക്കണം. ആദ്യമായി മെൻസ്ട്രൽ കപ്പ് ഉപയോഗിക്കുന്നവർക്ക് ആർത്തവമില്ലാത്ത സമയത്ത് ഇവ ഉപയോഗിക്കുന്ന രീതി സ്വയം പരിശീലിച്ചു നോക്കാവുന്നതാണ്. 

മെൻസ്ട്രൽ കപ്പ് യോനിയിലേക്ക് കടത്തിവെക്കാൻ ചെറിയ ബുദ്ധിമുട്ട് ഉള്ളവർക്ക് ഫാർമസിയിലും മറ്റും ലഭിക്കുന്ന ജലാംശമുള്ള ഒരു നല്ല ലൂബ്രിക്കന്റ് ജെല്ലിയുടെ (ഉദാഹരണത്തിന്: കേവൈ ജെല്ലി, ഡ്യുറക്സ്, മൂഡ്സ് തുടങ്ങിയവ) സഹായത്താൽ അത് എളുപ്പത്തിൽ ചെയ്യാവുന്നതാണ്. യോനീസങ്കോചം അഥവാ വജൈനിസ്മസ് (Vaginismus) എന്ന അവസ്ഥ ഉള്ളവർക്ക് മെൻസ്ട്രൽ കപ്പ് ഉപയോഗിക്കാൻ പലപ്പോഴും ബുദ്ധിമുട്ടുണ്ടാകാറുണ്ട്. 

കോപ്പർ ടി ഉപയോഗിക്കുന്നവർ ഡോക്ടറുടെ നിർദ്ദേശപ്രകാരം ഇവ ഉപയോഗിക്കുന്നതായിരിക്കും നല്ലത്. ആർത്തവ കപ്പ് ഉപയോഗിക്കുന്നത് കൊണ്ട് കന്യാചർമ്മം പൂർണ്ണമായും നഷ്ടമാകും എന്നൊക്കെയുള്ള ചിലരുടെ ധാരണ തികച്ചും അശാസ്ത്രീയമാണ് എന്ന് ആരോഗ്യവിദഗ്ദർ ചൂണ്ടിക്കാട്ടുന്നു. 

## അവലംബം

## പുറത്തേക്കുള്ള കണ്ണികൾ
# യൂട്യൂബ് വീഡിയോ
യൂ വറ്റേസ്

**യൂ വറ്റേസ്**( ജനനം മാർച്ച് 5, 1970) ജാപ്പനീസ് ഷോജോ മംഗ കലാകാരിയാണ്. 1997-ലെ ഷോഗകുകൻ മംഗ അവാർഡ് യൂ വറ്റേസിന് ലഭിക്കുകയുണ്ടായി. *സെറെസ്, സെലെഷ്യൽ ലിഗെൻഡ്* എന്ന അനിമേഷൻ ടെലിവിഷൻ സീരീസ് എഴുതിയത് യൂ വറ്റേസ് ആണ്. ഒരു ഫാന്റസി ഷോജോ മംഗ സീരീസ് ആണിത്. 

## പ്രവർത്തനങ്ങൾ

## യൂ വറ്റേസ് ലവർ കോമിക്സ്
* *[[Fushigi Yûgi|Fushigi Yûgi The Mysterious Play]]* – 18 vol.
* *[[Fushigi Yûgi Genbu Kaiden]]* – 12 Vols. 
* *[[Fushigi Yûgi Byakko Ibun]]* – (oneshot)
* *[[Shishunki Miman Okotowari]]* – 3 Vols.
* *[[Zoku Shishunki Miman Okotowari]]* – 3 Vols.
* *[[Shishunki Miman Okotowari Kanketsu Hen]]* – 1 Vol.
* *[[Epotoransu! Mai]]* – 2 Vols.
* *Ayashi no Ceres* (*[[Ceres, Celestial Legend]]*) – 14 Vols.
* *[[Appare Jipangu!]]* – 3 Vols.
* *[[Imadoki!]]* – 5 Vols.
* *[[Alice 19th]]* – 7 Vols.
* *[[Absolute Boyfriend|Zettai Kareshi]]* (*Absolute Boyfriend*) – 6 Vols.
* *[[Sakura Gari]]* – 3 Vols.

## ഷോനെൻ സണ്ടെ കോമിക്സ്
* ** (*Arata: The Legend*) – 24 Vols.

## 'യൂ വറ്റേസ് മാസ്റ്റർപീസ് കളക്ഷൻ
# *[[Gomen Asobase!]]*
# *Magical*
# *[[Otenami Haiken!]]*
# *[[Suna no Tiara]]*
# *[[Mint de Kiss Me]]*

## യൂ ടോപിക് കളക്ഷൻ
# *Oishii Study*
# *[[Musubiya Nanako]]*

## യൂ വറ്റേസിന്റെ ബെസ്റ്റ് സെലെക്ഷൻ
# *Sunde ni Touch*
# *Perfect Lovers*

## Watase Yuu Flower Comics Deluxe, Kanzenban, Shogakukan Bunko

## ബൻകോബാൻ
* *Fushigi Yūgi Bunko* – 10 Vols.
* *Ayashi no Ceres (Ceres, Celestial Legend) Bunko* – 7 Vols.
* *Alice 19th Bunko* – 4 Vols.
* *Zettai Kareshi Bunko* – 3 Vols.
* *Imadoki! Bunko* – 3 Vols.
* *Shishunki Miman Okotowari Bunko* – 3 Vols.

## കൻസെൻബൻ
* *Fushigi Yūgi Kanzenban* – 9 Vols.

## ഫ്ലവർ കോമിക്സ് ഡീലക്സ്
# *Shishunki Miman Okotowari*
# *Shishunki Miman Okotowari/Zoku Shishunki Miman Okotowari*
# *Zoku Shishunki Miman Okotowari*
# *Pajama de Ojama*
# *Mint de Kiss Me*
# *Epotoransu! Mai*

## ആർട്ട് ബുക്ക്സ്
* *Watase Yuu Illustration Collection Fushigi Yūgi*
* *Watase Yuu Illustration Collection – Part 2 Fushigi Yūgi Animation World*
* *"Ayashi no Ceres" Illustration Collection Tsumugi Uta ~Amatsu Sora Naru Hito o Kofutote~*
* *Yuu Watase Post Card Book I*
* *Yuu Watase Post Card Book II*

## നോവൽസ്
* *Shishunki Miman Okotowari* – 4 Vols.
* *Fushigi Yūgi* – 18 Vols.
* *Ayashi no Ceres* – 6 Vols.
* *Fushigi Yugi: Genbu Kaiden* – 1 Vol.
* *Absolute Boyfriend* – 6 Vols.
* *Masei Kishin Den (Illustration)*
* *Yada ze! (Illustration)*
* *Piratica (Illustration)*

## അവലംബം

http://www.viz.com/shojo-beat

## പുറത്തേയ്ക്കുള്ള കണ്ണികൾ
* Yuu Watase's personal website  
* Sho Comi 
* Tasuki no Miko's Watase Yuu Page – Unofficial Website on Yuu Watase and source for the majority of this info.
* Random Play with Yuu Watase – interview

വർഗ്ഗം:1970-ൽ ജനിച്ചവർ
കോളമരം

മാൽവേസീ കുടുംബത്തിലെ ഒരു വൃക്ഷമാണ് കോളമരം. . പശ്ചിമആഫ്രിക്കയിലെ മഴക്കാടുകളാണ് ഇതിന്റെ സ്വദേശം.  വിത്തുകളിൽ കഫീൻ അടങ്ങിയിട്ടുള്ളതിനാൽ ചവയ്ക്കാനും പാനീയങ്ങളിൽ ചേർക്കാനും ഉപയോഗിക്കുന്നുണ്ട്. നാട്ടുമരുന്നുകളിലും പല ചടങ്ങുകളിലും ഇതിന്റെ കായ ഉപയോഗിക്കാറുണ്ട്. തടിക്കും പല വിധ ഉപയോഗങ്ങളുണ്ട്. കോള നട്ട്, കോള, ബിറ്റർ കോള എന്നിവ സാധാരണനാമങ്ങളാണ്.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:കോള
ഹംസിക അയ്യർ

ഇന്ത്യൻ ചലച്ചിത്രപിന്നണി ഗായികയാണ് **ഹംസിക അയ്യർ**. പൂനെയിൽ ജനിച്ച് മുംബെയിൽ വളർന്ന ഈ ഗായിക 1995ൽ സീ ടി.വി.യിൽ (Zee TV) *ക്ലോസപ് അന്താക്ഷരി*, *സ.രി.ഗ.മ* എന്നീ രണ്ട് മ്യുസിക് ഷോകളിൽ പങ്കെടുത്തിട്ടുണ്ട്. മലയാളം, തമിഴ്, കന്നഡ, ഹിന്ദി, ബംഗാളി തുടങ്ങിയ വിവിധ ഭാഷകളിലായി നിരവധി ഗാനങ്ങൾ പാടിയിട്ടുണ്ട്. ജിൻഗ്ൾസ് പാടുന്ന സ്ഥിര ശബ്ദക്കാരിയാണ് ഹംസിക. 2007-ലെ വിധു വിനോദ് ചോപ്രയുടെ *ഏകലവ്യ: ദ റോയൽ ഗാർഡ്* എന്ന ഹിന്ദി ചലച്ചിത്രത്തിൽ ചന്ദാ രേ.. എന്നു തുടങ്ങുന്ന ഗാനം ഹംസികയെ ഗായിക എന്ന നിലയിൽ തിരിച്ചറിയപ്പെട്ട ആ വർഷത്തെ ഹിറ്റ് പാട്ടുകളിലൊന്നാണ്. *ദ മൂൺ സോങ്* എന്നാണ് ഈ ഗാനം അറിയപ്പെടുന്നത്.

## അവലംബം

## കൂടുതൽ വായനയ്ക്ക്
* LLC Books, 2010, Indian Singers by Gender, General Books, ISBN:1157855474, 9781157855477 

## പുറത്തേയ്ക്കുള്ള കണ്ണികൾ

* Bandar bindaas Bandar at Karadi Tales website
* Eklavya audio review at Music India Online
* Calcutta mail audio review at Planet Bollywood
* Advertisements, Jingles, Concerts, etc.YouTube Playlist

വർഗ്ഗം:ജീവിച്ചിരിക്കുന്നവർ
വർഗ്ഗം:1975-ൽ ജനിച്ചവർ
വർഗ്ഗം:വനിതാ കർണ്ണാടകസംഗീതജ്ഞർ
നെല്ലായി തീവണ്ടിനിലയം

**നെല്ലായി റെയിൽവേ സ്റ്റേഷൻ** (സ്റ്റേഷൻ കോഡ്: NYI) തൃശ്ശൂർ ജില്ലയിലെ ഷൊർണൂർ-കൊച്ചിൻ ഹാർബർ സെക്ഷനിൽ പുതുക്കാട് റയിൽവേ സ്റ്റേഷനും ഇരിങ്ങാലക്കുട റെയിൽവേ സ്റ്റേഷനും ഇടയിലാണ്. ഇന്ത്യൻ റെയിൽവേയുടെ ചെന്നൈ ആസ്ഥാനമായ ദക്ഷിണറെയിൽവേയാണ് നെല്ലായി റെയിൽവേ സ്റ്റേഷൻ പ്രവർത്തിക്കുന്നത്. എല്ലാ പാസഞ്ചർ ട്രെയിനുകളും ചില എക്സ്പ്രസ് ട്രെയിനുകളും ഇവിടെ നിർത്തുന്നു.

## അവലംബം

വർഗ്ഗം:തൃശ്ശൂർ ജില്ലയിലെ തീവണ്ടി നിലയങ്ങൾ